cyanic-selkie/wikianc huggingface dataset:
അമ്മാൻ ഇന്റെർ നാഷണൽ സ്റ്റേഡിയം
ഉപയോഗം
ജോർദാൻ ഹോം ഗെയിമുകൾക്ക് പുറമേ, ജോർദാനിയൻ ഫുട്ബോളിലെ മറ്റ് പ്രധാന മത്സരങ്ങൾക്കും ഈ സ്റ്റേഡിയം ആതിഥേയത്വം വഹിക്കുന്നു, ജോർദാനിയൻ പ്രോ ലീഗ്, ജോർദാൻ എഫ്എ കപ്പ്, ജോർദാൻ എഫ്എ ഷീൽഡ്, ജോർദാൻ സൂപ്പർ കപ്പ് ഗെയിമുകൾ തുടങ്ങിയവയും ഇവിടെ നടക്കാറുണ്ട്. ഫിഫ അണ്ടർ 17 വനിതാ ലോകകപ്പ് 2016ൽ ഇവിടെ വെച്ചാണ് നടന്നത്. ടൂർണമെന്റിന്റെ മികവ് ഈ സ്റ്റേഡിയത്തിന്റെ പ്രശസ്തി വർദ്ധിപ്പിക്കുന്നതിന് കാരണമായി. അനേകം അന്തർദ്ദേശീയ മത്സരങ്ങൾക്കും ഈ വേദി ഉപയോഗിക്കപ്പെട്ടിട്ടുണ്ട്. 1988 ലെ അറബ് നേഷൻസ് കപ്പ്, 1996 അറബ് കപ്പ് വിന്നേഴ്സ് കപ്പ്, 1999 പാൻ അറബ് ഗെയിംസ്, 2003 അറബ് അത്‌ലറ്റിക്സ് ചാമ്പ്യൻഷിപ്പ്, 2005 WAFF വിമൻസ് ചാമ്പ്യൻഷിപ്പ്, 2007 അറബ് അത്‌ലറ്റിക്സ് ചാമ്പ്യൻഷിപ്പ്, 2007 WAFF വിമൻസ് ചാമ്പ്യൻഷിപ്പ്, 2007 WAFF ചാമ്പ്യൻഷിപ്പ്, 2006 –07 അറബ് ചാമ്പ്യൻസ് ലീഗ് ഫൈനലുകൾ, 2007 എ.എഫ്.സി കപ്പ് ഫൈനലുകൾ, 2007 ഏഷ്യൻ അത്‌ലറ്റിക്സ് ചാമ്പ്യൻഷിപ്പുകൾ, 2010 ഡബ്ല്യു.എഫ്.എഫ് ചാമ്പ്യൻഷിപ്പ് എന്നിവയെല്ലാംതന്നെ അമ്മാൻ ഇന്റർനാഷണൽ സ്റ്റേഡിയത്തിൽ നടന്ന മത്സരങ്ങളാണ്.
പ്രാധാന്യം
ജോർദ്ദാന്റെ കായികവളർച്ചയിൽ അമ്മാൻ ഇന്റർ നാഷണൽ സ്റ്റേഡിയത്തിന്റെ സംഭാവന വളരെ വലുതാണ്. 2007 ഏഷ്യൻ അത്‌ലറ്റിക്സ് ചാമ്പ്യൻഷിപ്പുകൾ IAAF വേൾഡ് ക്രോസ് കൺട്രി ചാമ്പ്യൻഷിപ്പുകൾ ന്റെ ഒന്നിലധികം പതിപ്പുകൾ നഗരത്തിൽ നടന്നു FIA ലോക റാലി ചാമ്പ്യൻഷിപ്പിന്റെ ഭാഗമായ ജോർദാൻ റാലി യിലും അമ്മാൻ ആതിഥേയത്വം വഹിക്കുമ്പോൾ ഇത് ജോർദാനിൽ നടന്ന ഏറ്റവും വലിയ കായിക ഇനങ്ങളിലൊന്നായി മാറുന്നു.
ബാഹ്യ കണ്ണികൾ
വർഗ്ഗം:ജോർദാൻ വർഗ്ഗം:ഫുട്ബോൾ സ്റ്റേഡിയങ്ങൾ വർഗ്ഗം:സ്റ്റേഡിയങ്ങൾ
ക: (വിവർത്തനം)
റോബർട്ടോ കലാസോ രചിച്ച ഉപന്യാസ സമാഹാരമാണ് കഃ. കെ.ബി. പ്രസന്നകുമാർ ഇത് മലയാളത്തിലേക്ക് വിവർത്തനം ചെയ്തു. 2011 ലെ വിവർത്തത്തിനുള്ള കേരള സാഹിത്യ അക്കാദമി പുരസ്കാരം  ഈ ഗ്രന്ഥത്തിനായിരുന്നു.
ഉള്ളടക്കം
കഃ സ്റ്റോറീസ് ഓഫ് ദ മൈൻഡ് ആൻഡ് ഗോഡ്സ് ഓഫ് ഇന്ത്യ എന്ന ഗ്രന്ഥത്തിന്റെ വിവർത്തനമാണീ ഗ്രന്ഥം.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:വിവർത്തനങ്ങൾ
ഏണസ്റ്റൈൻ ഗ്വെറ്റ്-ബെൽ
ആദ്യകാലജീവിതം
ഗ്വെറ്റ്-ബെൽ 1953-ൽ കാമറൂണിലെ സനഗ മാരിടൈം ഡിപ്പാർട്ട്‌മെന്റിലെ സാക്ക്‌ബെയ്‌മെയിലാണ് ജനിച്ചത്. അവരുടെ പിതാവ് തുടക്കത്തിൽ ഒരു കത്തോലിക്കാ പുരോഹിതനായിരുന്നു, എന്നാൽ ഒരു പ്രൊട്ടസ്റ്റന്റ് പാസ്റ്ററായി പരിവർത്തനം ചെയ്തു; അവരുടെ അമ്മ ഒരു നഴ്‌സും മിഡ്‌വൈഫുമായിരുന്നു. ആറ് സഹോദരന്മാരിൽ ഒരാളായ അവർ പാരീസ് 5 യൂണിവേഴ്സിറ്റിയിൽ മെഡിസിൻ പഠിച്ചു. അവരുടെ ആദ്യ ജോലി ബോണബെറിയിലെ കൗൺസിൽ ഓഫ് ബാപ്റ്റിസ്റ്റ് ആൻഡ് ഇവാഞ്ചലിക്കൽ ചർച്ചസ് ഹോസ്പിറ്റലിലായിരുന്നു. അത് അവർ പങ്കെടുത്ത പള്ളിയുമായി അഫിലിയേറ്റ് ചെയ്തു; അവർ ലാക്വിന്റിനി ഹോസ്പിറ്റലിലും ജോലി ചെയ്തിരുന്നു.
സ്വകാര്യ ജീവിതം
ഗ്വെറ്റ് ബെൽ വിവാഹിതനും രണ്ട് പെൺമക്കളും ഒരു മകനുമുണ്ട്
External links
വർഗ്ഗം:1953-ൽ ജനിച്ചവർ
ദൗലോവാൾ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ദൗലോവാൾ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ദൗലോവാൾ സ്ഥിതിചെയ്യുന്നത്. ദൗലോവാൾ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ദൗലോവാൾ ൽ 64 വീടുകൾ ഉണ്ട്. ആകെ ജനസംഖ്യ 275 ആണ്. ഇതിൽ 131 പുരുഷന്മാരും 144 സ്ത്രീകളും ഉൾപ്പെടുന്നു. ദൗലോവാൾ ലെ സാക്ഷരതാ നിരക്ക് 60.73 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ദൗലോവാൾ ലെ 6 വയസ്സിനു താഴെയുള്ള കുട്ടികളുടെ എണ്ണം 39 ആണ്. ഇത് ദൗലോവാൾ ലെ ആകെ ജനസംഖ്യയുടെ 14.18 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 91 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 61 പുരുഷന്മാരും 30 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 69.23 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 9.89 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ദൗലോവാൾ ലെ 0 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
കായപ്പോള
വടക്കേമലബാറിൽ പ്രചാരത്തിലുള്ള ഒരു പലഹാരമാണ് കായപ്പോള. പഴുത്ത ഏത്തക്കായും കശുവണ്ടിയും മുട്ട യും ചേർത്തുണ്ടാക്കുന്ന ഒരു പലഹാരമാണിത്. ചായ യുടെ കൂടെ വൈകുന്നേരങ്ങളിൽ കഴിക്കാനുപയോഗിക്കുന്ന പലഹാരമാണിത്.
തയ്യാറാക്കുന്നവിധം
ആദ്യം നെയ്യ് ചട്ടിയിലൊഴിച്ച് ചൂടാക്കുക, അതിലേക്ക് അണ്ടിപ്പരിപ്പും കിസ്മിസും ഇട്ട് വറുത്തെടുക്കുക. പിന്നീട് ചെറുതായി അരിഞ്ഞുവച്ച നേന്ത്രപ്പഴം വറുത്തെടുക്കുക. മുട്ട ഒരു പാത്രത്തിലേക്ക് പൊട്ടിച്ച് ഒഴിക്കുക. അൽപ്പം പഞ്ചസാര ചേർത്ത് നന്നായി അടിച്ചെടുക്കുക എന്നിട്ട് ഇതിലേക്ക് ഏലക്കാപൊടി ചേർക്കുക. ഇതിലേക്ക് വറുത്ത നേന്ത്രപ്പഴവും കിസ്മിസും ചേർക്കുക. നന്നായി യോജിപ്പിക്കുക. ഒരു അടിവശം പരന്ന പാൻ അടുപ്പത്ത് വച്ച് നെയ്യ് അതിൽ ഒഴിക്കുക. എല്ലാവശത്തും നെയ്യ് പുരട്ടുക. ഇതിലേക്ക് തയ്യാറാക്കിയ മുട്ട മിശ്രിതം ഒഴിക്കുക. ഒരു പത്തുപന്ത്രണ്ടുമിനിറ്റ് ചെറുതീയിൽ വേവിക്കുക. പിന്നീട് തണുക്കാൻ വയ്ക്കുക. അതിനുശേഷം തണുത്ത പലഹാരം ഒരു പാത്രത്തിലേക്ക് കമഴ്ത്തുക. കട്ടിയായ നേന്ത്രപ്പഴമിശ്രിതം മുറിച്ച് കഷണങ്ങളാക്കി ഉപയോഗിക്കുക.
അവലംബങ്ങൾ
വർഗ്ഗം:കായ കൊണ്ടുണ്ടാക്കുന്ന വിഭവങ്ങൾ
തോക്കുകൾ കഥ പറയുന്നു
നവജീവൻ ഫിലിംസിന്റെ ബാനറിൽ എം.ഒ. ജോസഫ് നിർമിച്ച മലയാളചലച്ചിത്രമാണ് തോക്കുകൾ കഥ പറയുന്നു. വിമലാ റിലീസ് വിതരണം ചെയ്ത ഈ ചിത്രം 1968 ഏപ്രിൽ 10-ന് കേരളത്തിൽ പ്രദർശനം തുടങ്ങി.
അവലംബം
വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:എം. ഒ ജോസഫ് നിർമ്മിച്ച ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
അങ്കോർ
9ആം നൂറ്റാണ്ട് മുതൽ 15ആം നൂറ്റാണ്ട് വരെ ഖമർ സാമ്രാജ്യത്തിന്റെ തലസ്ഥാനമായിരുന്ന കംബോഡിയയിലെ ഒരു സ്ഥലമാണ്‌ അങ്കോർ({{lang-km|អង្គរ} .1010-1220 കാലഘട്ടത്തിൽ ലോകത്തിലെ ജനസംഖ്യയുടെ 0.1% ആളുകൾ വസിച്ചിരുന്ന മഹാനഗരമായിരുന്നു അങ്കോർ.അങ്കോർ എന്ന വാക്ക് ,സംസ്കൃതത്തിലെ നഗര(नगर) എന്ന വാകിൽ നിന്നാണ്‌ വന്ന്ത്.അതിനർഥം വിശുദ്ധ നഗരം എന്നാണ്‌  .അങ്കോറിയൻ കാലഘട്ടം ആരംഭിക്കുന്നത് AD 802 മുതൽക്കാണ്‌.ഖെമർ ഹിന്ദു ഏകാധിപതി ജയവർമ്മൻ രണ്ടാമൻ സ്വയം താൻ പ്രപഞ്ച അധിപനാണെന്നും ദൈവ രാജാവാണെന്നും പ്രഖ്യാപിച്ചു.പതിനാലാം നൂറ്റാണ്ടിന്റെ അവസാനം 1351ലെ ആയുധായന്റെ അധിനിവേശം വരെ ഈ സാമ്രാജ്യം നില നിന്നു. ആയുധയന്റെ അങ്കോർ കൊള്ളയടിചതിന്റെ ഫലമായുണ്ടായ 1431ലെ ഖെമർ പ്രക്ഷോഭത്താൽ ജനങ്ങൾ തെക്കോട്ട് ലോങ്ങ്വേകിലേക്ക് പലായനം ചെയ്തു.
അങ്കോറിന്റെ അവശിഷ്ടങ്ങൾ കാടിന്റെ നടുവിലും ക്രഷി സ്ഥലത്തിലും വടക്ക് വലിയ തടാകത്തിന്റെയും(Great Lake) തെക്ക് കുലെൻ മലകളിലും സീം റീപ് പ്രവശ്യയിലെ സീം രീപ് നഗരത്തിലും ഇന്ന് കാണപ്പെടുന്നു.അങ്കോറിലെ ക്ഷേത്രം ആയിരക്കണക്കിന്‌ സ്ഥലങ്ങളിലായി അവശിഷ്ടങ്ങളും മൺക്കട്ടകളും കൂട്ടിയിട്ടിരിക്കുന്നു.ലോകത്തിലെ ഏറ്റവും വലിയ ഒറ്റ മത സ്മാരകമായി ഇത് കണക്കാക്കുന്നു.അങ്കോറിലെ അനേകം ക്ഷേത്രങ്ങൾ പുനർ നിർമ്മിക്കുകയും പുനര്യോജിപ്പിക്കുകയും ചെയ്തിട്ടുണ്ട്.അവ ഖെമർ വാസ്തു ശൈലിയിലാണ്‌ നിർമ്മിച്ചിരിക്കുന്നത്.വർഷത്തിൽ ഇരുപത് ലക്ഷം ആളുകൾ ഇന്ന് ഇവിടം സന്ദർശിക്കുന്നു.അങ്കോർ വാട്ടും(Angkor Wat) അങ്കോർ തോം(Angkor Thom) എന്നിവ യുനെസ്ക്കോ ലോകപൈതൃക കേന്ദ്രങ്ങളായി സംരക്ഷിച്ച് പോകുന്നു.ധാരാളം സന്ദർശക ആധിക്യത്തിൽ അവശിഷ്ടങ്ങൾ സംരക്ഷിക്കപ്പെടുന്നത്തിൽ പല പ്രശ്നങ്ങളും ഇന്ന് നേരിടുന്നു.
2007ൽ ഗവേഷകരായ അന്താരാഷ്ട്ര സംഘം സാറ്റ്ലൈറ്റ് ഫോട്ടോഗ്രാഫുകളുടെയും അത്യാധുനിക സാങ്കേതിക വിദ്യയുടെ സഹായത്താലും ഈ പ്രദേശം നിരിക്ഷിച്ചതിൽ നിന്ന് പ്രാചീന കാലത്തെ ഏറ്റവും വലിയ വ്യവസായ നഗരമായിരുന്നു ഇതെന്ന് വിലയിരുത്തി .1000 കിലോമീറ്റർ വിസ്തീർണ്ണത്തിൽ കിടക്കുന്ന നാഗരികമായ ക്ഷേത്രം ഇതിൽ പ്രധാനമാണ്‌.അങ്കോറിനെ ഹൈഡ്രോളിക് സിറ്റിയായാണ്‌ കരുതുന്നത്.കൃത്യമായ ജല വിതരണവും സംരക്ഷണവും ശാസ്ത്രീയമായി ഇവിടെ നടത്തിയിരിക്കുന്നു .ഇവ കൃഷിക്ക് അനിയോജ്യമായതിനാൽ ജന വർദ്ധനവിന്‌ കാരണമായി.അങ്കോറിന്റെ ജനസംഖ്യയുടെ കണക്കുകൾ തർക്ക വിഷയമാണ്‌.പുതിയ കാർഷിക സബ്രദായം അനുസരിച്ച് ഏകദേശം 10 ലക്ഷം ആളുകൾക്ക് മാത്രമേ ഇവിടെ താമസ്സിക്കുവാൻ സാധിക്കുകയുള്ളു .
പുറത്തെക്കുള്ള കണ്ണികൾ
വർഗ്ഗം:കംബോഡിയ വർഗ്ഗം:കംബോഡിയയിലെ ലോകപൈതൃകകേന്ദ്രങ്ങൾ
ശ്രീറാം വെങ്കിട്ടരാമൻ
കേരളത്തിലെ ഒരു ഐ.എ.എസ് ഓഫീസറാണ് ശ്രീറാം വെങ്കിട്ടരാമൻ. ദേവികുളം സബ് കളക്ടർ പദവിയിലിരിക്കെ മൂന്നാറിൽ ഭൂമി കയ്യേറിയവർക്ക് എതിരേ ശക്തമായ നടപടികൾ സ്വീകരിക്കുക വഴി പ്രശസ്തനായ വ്യക്തിയാണ് അദ്ദേഹം.
ജീവിതരേഖ
സുവോളജി പ്രൊഫസറായ ഡോ. പി ആർ വെങ്കിട്ടരാമന്റെയും സ്റ്റേറ്റ് ബാങ്ക് ഓഫ് ഇന്ത്യ ഉദ്യോഗസ്ഥയായ രാജം രാമമൂർത്തിയുടെയും മകനായി 1986 നവംബർ 28ന് എറണാകുളത്തെ പനമ്പിള്ളിനഗറിലാണ് ജനനം. തിരുവനന്തപുരം മെഡിക്കൽ കോളേജിൽ നിന്ന് എംബിബിഎസ് ബിരുദം നേടിയ ശ്രീറാം തുടർന്ന് എം ഡി പഠനത്തിനായി ഒഡീഷയിലെ കട്ടക്കിലുള്ള ശ്രീരാമചന്ദ്ര ഭഞ്ജ് മെഡിക്കൽ കോളേജിലും പഠിച്ചു. പിന്നീട് സിവിൽ സർവീസ് മേഖലയിലേക്ക് ഇറങ്ങുകയായിരുന്നു.
ഔദ്യോഗിക ജീവിതം
2013-ൽ നടന്ന സിവിൽ സർവീസ് പരീക്ഷയിൽ രണ്ടാം റാങ്ക് നേടി. പിന്നീട് പത്തനംതിട്ടയിൽ അസിസ്റ്റന്റ് കലക്ടറായി നിയമനം. തുടർന്ന്, തിരുവല്ല ആർഡിഒ, ഡൽഹിയിൽ ഭക്ഷ്യ പൊതുവിതരണ വകുപ്പിൽ അസിസ്റ്റന്റ് സെക്രട്ടറി, 2016 ജൂലൈ 22ന് ഇടുക്കി ജില്ലയിൽ ദേവികുളം സബ്കളക്ടർ എന്നീ ചുമതലകൾ വഹിച്ചു. 2016 ഒക്ടോബറിൽ മൂന്നാറിലെ അനധികൃത ഭൂമി കൈയ്യേറ്റങ്ങൾക്കെതിരെ നടപടിയുമായി മുന്നോട്ട് നീങ്ങി. ആര് എതിർത്താലും എന്ത് സംഭവിച്ചാലും കൈയ്യേറ്റ ഭൂമി ഒഴിപ്പിച്ചേ താൻ മടങ്ങൂ എന്ന നിലപാടിലൂടെ പൊതുസമൂഹത്തിൽ കൈയ്യടി നേടി.
'സ്പിരിറ്റ് ഇൻ ജീസസ്' എന്ന സംഘടന കൈക്കലാക്കി വച്ചിരിക്കുന്ന നൂറു കണക്കിന് ഏക്കർ ഭൂമി ഒഴിപ്പിച്ചെടുക്കാൻ മൂന്നാറിൽ നടത്തിയ പ്രവർത്തനങ്ങൾക്ക് സമൂഹമധ്യത്തിൽ അംഗീകാരം നേടാനായി. പാപ്പാത്തി ചോലയിൽ അനധികൃതമായി സ്ഥാപിച്ച കോൺക്രീറ്റിൽ തീർത്ത കൂറ്റൻ കുരിശ് പൊളിച്ചുമാറ്റിയ നടപടിയിലൂടെ അദ്ദേഹം ശ്രദ്ധിക്കപ്പെട്ടു. ഭൂസംരക്ഷണ സേന രണ്ടു തവണ ഇതേ കാര്യത്തിന് ഇവിടെയെത്തിയെങ്കിലും അവരെ ഭൂമാഫിയ ഭീഷണിപ്പെടുത്തി തിരിച്ചയയ്ക്കുകയാണുണ്ടായത്. ഒടുവിൽ ശ്രീറാം വെങ്കിട്ടരാമൻ എല്ലാ തയ്യാറെടുപ്പുകളുമായി എത്തിയപ്പോൾ പാപ്പാത്തി ചോലയിലെ കോൺക്രീറ്റിൽ ഉറപ്പിച്ച കൂറ്റൻ കുരിശു നിലംപൊത്തി. തുടർന്ന് കയ്യേറ്റഭൂമിയിലെ കുടിലുകൾ പൊളിച്ചു നീക്കപ്പെട്ടു. പക്ഷേ അതിനു പിന്നാലെ ശ്രീറാമിന് ദേവികുളം സബ് കളക്ടർ സ്ഥാനവും നഷ്ടമായി. തുടർന്ന് അദ്ദേഹം പഠനത്തിനായി വിദേശത്ത് പോയി. പഠനാവധി കഴിഞ്ഞ് തിരികെ എത്തിയ ശ്രീറാം വെങ്കിട്ടരാമനെ സർവേ ആൻഡ് ലാൻഡ് റെക്കോർഡ്സ് ഡയറക്ടറായ് തിരുവനന്തപുരത്ത് നിയമിച്ചു. പ്രൊജക്ട് ഡയറക്ടർ-കേരള ലാൻഡ് ഇൻഫർമേഷൻ മിഷൻ, ഹൗസിങ് കമ്മീഷണർ, സെക്രട്ടറി-കേരള സ്റ്റേറ്റ് ഹൗസിങ് ബോർഡ് എന്നീ അധിക ചുമതലകളും ഇദ്ദേഹം വഹിക്കുന്നു. ഇപ്പോൾ സിവിൽ സപ്ലൈസ് വകുപ്പിൽ മാനേജർ ആയി ജോലി ചെയ്യുന്നു
വിവാദം
2019ൽ സിറാജ് ദിനപത്രം തിരുവനന്തപുരം യൂണിറ്റ് മേധാവിയുടെ മരണത്തിനിടയാക്കിയ വാഹനാപകടവുമായി ബന്ധപ്പെട്ട കേസിൽ അദ്ദേഹം ഇപ്പോൾ അന്വേഷണം നേരിടുന്നു. ഈ കേസുമായി ബന്ധപ്പെട്ട് അദ്ദേഹത്തെ 05.08.2019 ന് ചീഫ് സെക്രട്ടറി സർവീസിൽ നിന്ന് സസ്പെൻസ് ചെയ്തു. സർക്കാറിന്റെ വിവേചനാധികാരം ഉപയോഗിച്ചായിരുന്നു സസ്പെൻഷൻ. അപകട സമയത്ത് ശ്രീരാം മദ്യപിച്ചിരുന്നതായും ജനറൽ ആശുപത്രിയിൽ പ്രവേശിപ്പിച്ച അദ്ദേഹത്തെ വൈദ്യ പരിശോധന ചെയ്യാതെ തന്നെ സ്വകാര്യ ആശുപത്രിയിലേക്ക് മാറ്റിയതായും അരോപണം ഉയർന്നിരുന്നു. സസ്പെഷൻ കാലാവതി കയിഞ്ഞ് ആരോഗ്യ വകുപ്പിൽ ജോയിയിന്റ് സെക്രട്ടറി ആയി നിയമിച്ചു 2022 ജൂലൈ 24 ന് ആലപ്പുഴ കളക്ടർ ആയി നിയമിച്ചെങ്കിലും KM ബഷീർ കൊലപാതകത്തിൽ പ്രതിയായ ആളെ ആലപ്പുഴക്കാർക്ക് ആവശ്യം ഇല്ലെന്ന് ആലപ്പുഴക്കാരും കളക്ട്ടർ നിയമനം തിരുത്തണമെന്ന് സമൂഹത്തിന്റെ നാനാതുറകളിലുള്ളവരും ആവശ്യപ്പ്പെട്ടതിന്റെ അടിസ്ഥാനത്തിൽ സർക്കാർ അദ്ദേഹത്തെ സിവിൽ സപ്ലൈസ് വകുപ്പിൽ മാനേജരായി ഒരാഴ്ചക്ക് ശേഷം ആഗസ്ത് ആദ്യത്തിൽ നിയമിക്കുകയായിരുന്നു...
അവലംബം
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ
ചേലമ്പ്ര
കേരളത്തിലെ മലപ്പുറം ജില്ലയിലുള്ള ഒരു ഗ്രാമമാണ് ചേലമ്പ്ര അഥവാ ഇടിമുഴിക്കൽ.
സ്ഥാനം
ഇടിമുഴിക്കൽ ടൗൺ സാങ്കേതികമായി പറഞ്ഞാൽ മലപ്പുറം ജില്ലയിലാണ് എങ്കിലും കോഴിക്കോട് ജില്ലയിലെ രാമനാട്ടുകരയുടെ വിപുലീകരണമായിട്ടാണ് ഇതിനെ പരിഗണിക്കുന്നത്. പള്ളിക്കൽ, തേഞ്ഞിപ്പാലം, വള്ളിക്കുന്ന്, കൊണ്ടോട്ടി, കടലുണ്ടി എന്നീ ടൗണൂകൾ ഈ ഗ്രാമവുമായി അതിർത്തി പങ്കിടുന്നു. ദേശീയ പാത 17 ഈ ഗ്രാമത്തിനു കുറുകെ 3 കിലോമീറ്റർ അകലെയാണ്
ചരിത്രം
ചേലമ്പ്രയുടെ ചരിത്രം രേഖകളിൽ എവിടെയും എഴുതപ്പെട്ടിട്ടില്ല. എങ്കിലും പെരുമനശേരിയിലുള്ള ഇളംചേരി ഇല്ലത്തെ ഇളംചേരി മണഴി മൂസാദ് എന്ന ജന്മിയായിരുന്നു ഇവിടം ഭരിച്ചത് എന്ന് വിശ്വസിക്കുന്നു, പിന്നെ അവരുടെ സാമന്തന്മാരായ തിരുവങ്ങാട്ടെ നമ്പീശന്മാരും. ഈ പഞ്ചായത്തിലെ ചരിത്ര പ്രസിദ്ധമായ ഒരു സ്ഥലമാണ് തിരുവങ്ങാട്ട് ശിവ ക്ഷേത്രം. നീലമന ഇല്ലത്തെ എമ്പ്രാന്തിരിമാർ ഇളംചേരി മൂസയ്ക്ക് പാദസേവ ചെയ്യുകയും ഗ്രാമത്തിലെ കാര്യനിർവ്വഹണത്തിൽ സഹായിക്കുകയും ചെയ്തിരുന്നു. നീലമന എമ്പ്രാന്തിരിയെ കേരളത്തിന്റെ വടക്ക് നിന്ന് അമ്പലത്തിലെ പൂജാവിധികളും ആചാരനുഷ്ഠാനങ്ങളൂം മറ്റും ചെയ്യാൻ വേണ്ടി ചേലമ്പ്രയിലേക്ക് ഇളംചേരി മൂസ കൊണ്ടുവന്നു എന്നാണ് വിശ്വാസം. ഇളംചേരി ശ്രീ ശങ്കര നാരായണ ക്ഷേത്രം മണാഴി കുടുംബത്തിൽ ഉൾപ്പെട്ടവർക്ക് മാത്രം ഉള്ളതാണെന്നൊരു വിശ്വാസം ഉണ്ടായിരുന്നു പണ്ട്. പിന്നീട് മണഴി മൂസ ഈ ക്ഷേത്രം പൊതുജനങ്ങൾക്ക് തുറന്നു കൊടുത്തു. അഡ്വക്കേറ്റ് അനിൽ മൂസാദ് ആണ് ഇപ്പോഴുള്ള ജന്മി. അദ്ദേഹത്തിന്റെ അച്ഛനായ മണഴി ശ്രീധരൻ മൂസാദിന്റെ കാലത്ത് ശങ്കര നാരായണ ക്ഷേത്രത്തിന്റെ കാര്യനിർവ്വഹണം ഒരു കമ്മിറ്റി രൂപീകരിച്ച് അതിന്റെ കീഴിലായിരുന്നു. ആ കമ്മിറ്റിയിൽ കറുത്തേടത്ത് രാമൻ നമ്പീശൻ, വാസുത്തൊടി നീലകണ്ഠൻ നമ്പീശൻ, ചന്ദ്രൻ അപ്പാട്ട്, പി. പി ബാലകൃഷ്ണൻ മാസ്റ്റർ, രാധാകൃഷ്ണ മേനോൻ, നെല്ലിക്കോട് ദാസൻ എന്നിവർ ഉൾപ്പെട്ടിരുന്നു.
സാമ്പത്തികം
ഇടിമുഴിക്കൽ ആണ് ചേലമ്പ്രയിലെ പ്രധാന വ്യവസായ കേന്ദ്രം. ഇവിടുത്തെ പ്രധാന വരുമാന മാർഗ്ഗം കൃഷിയും വ്യവസായവും തന്നെയാണ്. ചേലമ്പ്രയിലെ അറിയപ്പെടുന്ന വ്യവസായമായ യൂറോസ്പിൻ തൊഴിലാളി സമരം കാരണം നിർത്തലാക്കിയിരുന്നു. കിൻഫ്ര വ്യവസായിക സൗകര്യവും ഈ ഗ്രാമത്തിലുണ്ട്.
വർഗ്ഗം:മലപ്പുറം ജില്ലയിലെ ഗ്രാമങ്ങൾ
സെന്ന ഹെഗ്ഡെ
മലയാള സിനിമയിലും കന്നഡ സിനിമയിലും പ്രവർത്തിക്കുന്ന ഒരു ഇന്ത്യൻ ചലച്ചിത്ര സംവിധായകനും തിരക്കഥാകൃത്തുമാണ് സെന്ന ഹെഗ്ഡെ. അദ്ദേഹത്തിന്റെ ആദ്യ ചിത്രം 2016 ലെ ഡോക്യുഡ്രാമ 0-41* ആയിരുന്നു, അദ്ദേഹത്തിന്റെ രണ്ടാമത്തെ ചിത്രം റൊമാന്റിക് കോമഡിയായ കഥയോണ്ടു ശുരുവാഗിടെ എന്ന കന്നഡ സിനിമയായിരുന്നു'''
ജീവചരിത്രം
വടക്കൻ കേരളത്തിലെ കാഞ്ഞങ്ങാട് പട്ടണത്തിലാണ് സെന്ന ജനിച്ചത്. അദ്ദേഹത്തിന്റെ അച്ഛൻ കാഞ്ഞങ്ങാട്ടുകാരനായ മലയാളിയും അമ്മ കന്നഡക്കാരിയുമാണ്. ബ്രിസ്‌ബേനിലെ ക്വീൻസ്‌ലാൻഡ് യൂണിവേഴ്‌സിറ്റി ഓഫ് ടെക്‌നോളജിയിൽ നിന്ന് ഇൻഫർമേഷൻ ടെക്‌നോളജിയിൽ ബിരുദാനന്തര ബിരുദം നേടിയ അദ്ദേഹം, അമേരിക്കയിൽ നാല് വർഷം ബിസിനസ് അനലിസ്റ്റായി ജോലി ചെയ്തു. തുടർന്ന് അദ്ദേഹം ഗൾഫ് സഹകരണ കൗൺസിലിലേക്ക് മാറി, അവിടെ അടുത്ത എട്ട് വർഷക്കാലം അദ്ദേഹം 30 സെക്കൻഡ് സ്പോട്ടുകളിൽ കഥകൾ പറഞ്ഞു വിവിധ അന്താരാഷ്ട്ര പരസ്യ ഏജൻസികളിൽ ജോലി ചെയ്തു. 2014-ൽ അദ്ദേഹം ഇന്ത്യയിൽ തിരിച്ചെത്തി.
2014ൽ പുറത്തിറങ്ങിയ ഉളിദവരു കണ്ടന്തേ എന്ന ചിത്രത്തിന് വേണ്ടി രക്ഷിത് ഷെട്ടിയുടെ തിരക്കഥാ ടീമിൽ സെന്ന പ്രവർത്തിച്ചിട്ടുണ്ട്. ജന്മനാട്ടിൽ തിരിച്ചെത്തിയ സെന്ന സ്വന്തം സിനിമകളിലേക്ക് തിരിഞ്ഞു. തന്റെ ആദ്യ ഫീച്ചർ ഫിലിമായ 0-41* ന് അദ്ദേഹം മൂന്ന് ദിവസം കൊണ്ട് തിരക്കഥയെഴുതി. കാഞ്ഞങ്ങാട് കേന്ദ്രീകരിച്ച് നിർമ്മിച്ച ഈ ഡോക്യുഡ്രാമ, രണ്ട് എതിരാളികളായ വോളിബോൾ ടീമുകളിലെ കളിക്കാരുടെ ജീവിതത്തെ പിന്തുടരുന്നു. 7 ലക്ഷം രൂപയുടെ ബജറ്റിൽ നാലു സഹപ്രവർത്തകർ, ഒരു കാനൻ 5D മാർക്ക് 3, എന്നിവ കൊണ്ടാണ് അദ്ദേഹം ഒമ്പത് ദിവസമെടുത്ത് 91-മിനിറ്റുള്ള ഈ സിനിമ ചിത്രീകരിച്ചത്. ആറ് അംഗങ്ങളുള്ള അഭിനേതാക്കൾ പ്രൊഫഷണൽ അഭിനേതാക്കളായിരുന്നില്ല. അനുരാഗ് കശ്യപ് അവരുടെ പ്രകടനത്തെ എന്ന് വിശേഷിപ്പിച്ചു. 2016 ജനുവരി 26-ന് ലൂസിയാനയിലെ ലഫായെറ്റിൽ നടന്ന പതിനൊന്നാമത് 'സിനിമാ ഓൺ ദ ബയൂ' ഫിലിം ഫെസ്റ്റിവലിലാണ് ഈ ചിത്രം ലോക പ്രീമിയർ ചെയ്തത്. ഇത് മറ്റ് ഫെസ്റ്റിവലുകളിൽ പ്രദർശിപ്പിച്ചുട്ടുണ്ടെങ്കിലും വാണിജ്യപരമായി റിലീസ് ചെയ്തിട്ടില്ല.
സെന്നയുടെ രണ്ടാമത്തെ ചിത്രമായ കഥയോണ്ടു ശുരുവാഗിഡെ, ദിഗന്ത്, പൂജ ദേവരിയ എന്നിവർ അഭിനയിച്ച ഒരു കന്നഡ-ഭാഷാ റൊമാന്റിക് കോമഡിയാണ്, ഇതിൽ അശ്വിൻ റാവു പല്ലക്കിയും ശ്രേയ അഞ്ചനും മറ്റ് പ്രധാന കഥാപാത്രങ്ങളെ അവതരിപ്പിക്കുന്നു.
2020 ലെ ഓണം വേളയിൽ, അദ്ദേഹം തന്റെ അടുത്ത മലയാളം ചിത്രം തിങ്കളാഴ്ച നിശ്ചയം എന്ന ചലച്ചിത്രം പ്രഖ്യാപിച്ചു. 51-ാമത് കേരള സംസ്ഥാന ചലച്ചിത്ര അവാർഡിൽ മികച്ച രണ്ടാമത്തെ ചിത്രത്തിനുള്ള കേരള സംസ്ഥാന ചലച്ചിത്ര അവാർഡ് നേടിയ ഈ ചിത്രം മികച്ച കഥയ്ക്കുള്ള കേരള സംസ്ഥാന ചലച്ചിത്ര അവാർഡ് നേടി.
ഇബ്‌നു ഹജറുൽ അസ്ഖലാനി
(ഹിജ്‌റ 773-852, ക്രി: 1372-1448) പൂർണനാമം: അഹ്മദ് ബിൻ അലിയ്യ് ബിൻ മുഹമ്മദ് ബിൻ മുഹമ്മദ് ബിൻ അലിയ്യ് ബിൻ അഹ്മദ്. ജനനവും മരണവും കൈറോവിലായിരുന്നു. ശൈഖുൽ ഇസ്‌ലാം, അമീറുൽ മുഅ്മിനീൻ ഫിൽ ഹദീസ് എന്നീ അപരനാമങ്ങളിൽ അദ്ദേഹം അറിയപ്പെടുന്നു. ചെറുപ്പത്തിൽ പിതാവ് മരണപ്പെട്ടു.
പഠനം
ചെറുപ്പത്തിൽ തന്നെ ഖുർആൻ മന:പാഠമാക്കിയ ശേഷം ഹദീസ് പഠനത്തിൽ മുഴുകി. ഹാഫിള് അബുൽ ഫള്‌ല് ഇറാഖി, ഹാഫിള് ഇബ്‌നുൽ മുലഖൻ, അസ്സിറാജുൽ ബൂൽഖീനി, എന്നിവരാണ് കൈറോവിലെ പ്രധാന ഗുരുവര്യർ. ഹദീസും കർമശാസ്ത്രവും ഇവരിൽ നിന്ന് പഠിച്ചു. ഇതിന് പുറമെ ഹദീസ് സമ്പാദനത്തിനായി യമൻ, ഹിജാസ്, തുടങ്ങിയ നാടുകളിലേക്ക് യാത്ര പോയിട്ടുണ്ട്. ഹദീസ്, ഫിഖ്ഹ്, അറബി സാഹിത്യം, പദ്യം, ഹദീസ് നിരൂപണം തുടങ്ങി ഒട്ടേറെ വിജ്ഞാന ശാഖകളിൽ അവഗാഹം നേടിയ അദ്ദേഹം ഹാഫിളുൽ ഇസ്‌ലാം എന്ന അപര നാമത്തിലും അറിയപ്പെട്ടു.
അവലംബം
വർഗ്ഗം:ഇസ്ലാമികപണ്ഡിതർവർഗ്ഗം:ഹദീസ് പണ്ഡിതർ
അമ്മായിപ്പരൽ
ഒരിനം പരൽ മത്സ്യമാണ് അമ്മായിപ്പരൽ അഥവാ റോസി ബാർബ്. അലങ്കാരത്തിനായി ഈ ഇനം മത്സ്യങ്ങളെ വളർത്തുന്നുണ്ട്. പരൽ മത്സ്യങ്ങളിൽ വലിപ്പമേറിയ ഇവ 6 ഇഞ്ച് വരെ നീളത്തിൽ വളരുന്നു.
വിവരണം
പിങ്ക് കലർന്ന നിറമുള്ള ഇവ 6 ഇഞ്ച് (14 സെ.മീ) വരെ നീളത്തിൽ വളരുന്നു. ഇണചേരൽ കാലഘട്ടത്തിൽ അവയുടെ നിറം കൂടുതൽ ധൃഡമായി മാറും. ആൺമീനിന് തിളക്കമുള്ള പിങ്ക് നിറമുണ്ട്. പൂർണ്ണവളർച്ചയെത്തുമ്പോൾ അവയുടെ ഭാരം 340 ഗ്രാം വരെയാകുന്നു.
പുറത്തേക്കുള്ള കണ്ണികൾ
വർഗ്ഗം:പരലുകൾ വർഗ്ഗം:കേരളത്തിലെ മത്സ്യങ്ങൾ വർഗ്ഗം:അലങ്കാരമത്സ്യങ്ങൾ
മൗണ്ട് റിച്ച്മോണ്ട് ദേശീയോദ്യാനം
മൗണ്ട് റിച്ച്മോണ്ട് ദേശീയോദ്യാനം ആസ്ത്രേലിയയിലെ വിക്റ്റോറിയയിലെ ബാർവോൺ സൗത്ത് വെസ്റ്റ് മേഖലയിൽ സ്ഥിതിചെയ്യുന്നു. 1,733 ഹെക്റ്റർ പ്രദേശത്തായി വ്യാപിച്ചുകിടക്കുന്ന ഈ ദേശീയോദ്യാനം മെൽബണിൽ നിന്നും പടിഞ്ഞാറായി ഏകദേശം 313 കിലോമീറ്റർ അകലെയും പൊർട്ട്ലാന്റിൽ നിന്നും പടിഞ്ഞാറായി 18 കിലോമീറ്റർ അകലെയാണുള്ളത്.
അവലംബം
വർഗ്ഗം:ഐ.യു.സി.എൻ. വർഗ്ഗം II
തൃത്താല ബ്ലോക്ക് പഞ്ചായത്ത്
പാലക്കാട് ജില്ലയിൽ പട്ടാമ്പി താലൂക്കിലാണ് 172.16 ചതുരശ്രകിലോമീറ്റർ വിസ്തീർണ്ണമുള്ള തൃത്താല ബ്ളോക്ക് പഞ്ചായത്ത് സ്ഥിതി ചെയ്യുന്നത്.
ഗ്രാമപഞ്ചായത്തുകൾ
തൃത്താല ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
വിലാസം
തൃത്താല ബ്ലോക്ക് പഞ്ചായത്ത് കൂറ്റനാട് - 679533 ഫോൺ‍ : 04662 370148 ഇമെയിൽ‍ : bdotrithala@gmail.com
അവലംബം
വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
റൊമാനെസ്കോ ബ്രോക്കോളി
റോമൻ കോളിഫ്ലവർ, ബ്രോക്കോലോ, റൊമാനെസ്കോ, റൊമാനെസ്ക്യൂ കോളിഫ്ലവർ, എന്നീ പേരുകളിലറിയപ്പെടുന്ന റൊമാനെസ്കോ ബ്രോക്കോളി ബ്രാസിക്ക ഒലിറേസി എന്ന സ്പീഷീസിന്റെ ഭക്ഷ്യയോഗ്യമായ പച്ച നിറമുള്ള പൂവിന്റെ മുകുളമാണ്. ഇറ്റലിയിൽ ആണ് ഇത് ആദ്യം കണ്ടെത്തിയത്. ഈ മുകുളം മഞ്ഞയും പച്ചനിറത്തിനും ഇടയിലുള്ള ചാർട്രിയൂസ് നിറത്തിൽപ്പെടുന്നതാണ്. റൊമാനെസ്കോ 16-ാം നൂറ്റാണ്ടു മുതൽ ഇറ്റലിയിൽ വളരുന്നുണ്ട്. പോഷകമൂല്യത്തിൽ, റൊമാനെസ്കോയിൽ വിറ്റാമിൻ സി, വിറ്റാമിൻ കെ, ഡയറ്ററി ഫൈബർ, കരോട്ടിനോയ്ഡുകൾ എന്നിവ അടങ്ങിയിട്ടുണ്ട്. റൊമാനെസ്കോ ബ്രോക്കോളി പൂമൊട്ടിന്റെ വലയങ്ങളുടെ എണ്ണം ഫിബൊനാച്ചി നമ്പറാണ്.
ബാഹ്യ ലിങ്കുകൾ
വർഗ്ഗം:പച്ചക്കറികൾ
ഹോപ്പ് ബ്രിഡ്‌ജസ് ആഡംസ് ലേഹ്മാൻ
ലഘുചിത്രം|House number sign in the Adams-Lehmann-Straße in [[Munich, Germany. The street in the quarter Schwabing was named after her in 2004.]] ഹോപ്പ് ബ്രിഡ്ജസ് ആഡംസ് ലേമാൻ (16 ഡിസംബർ 1855 - 10 ഒക്ടോബർ 1916) ജർമ്മനിയിലെ മ്യൂണിക്കിലെ ആദ്യത്തെ വനിതാ ജനറൽ പ്രാക്ടീഷണറും ഗൈനക്കോളജിസ്റ്റുമായിരുന്നു. ഇംഗ്ലീഷ്:Hope Bridges Adams Lehmann.
ഇംഗ്ലീഷ് പത്രപ്രവർത്തകനും റെയിൽവേ എഞ്ചിനീയറുമായ വില്യം ബ്രിഡ്ജസ് ആഡംസിന്റെ മകളായിരുന്നു. 1881-ൽ ഡബ്ലിനിലെ മെഡിക്കൽ രജിസ്റ്ററിൽ ചേരുന്നതിന് മുമ്പ് അവൾ ലണ്ടൻ യൂണിവേഴ്‌സിറ്റിയിലെ ബെഡ്‌ഫോർഡ് കോളേജിലും തുടർന്ന് ലീപ്‌സിഗ് യൂണിവേഴ്‌സിറ്റിയിലും പഠിച്ചു. 1882-ൽ അവർ സഹഡോക്ടറായ ഓട്ടോ വാൾതറിനെ വിവാഹം കഴിച്ചു. 1886 വരെ അവർ ഫ്രാങ്ക്ഫർട്ട് ആം മെയിനിൽ ഒരുമിച്ച് മെഡിക്കൽ പ്രാക്ടീസ് നടത്തി. രണ്ടു കുട്ടികൾ ഉണ്ടായിരുന്നു.
അവൾക്ക് ക്ഷയരോഗം ബാധിച്ചതിനെത്തുടർന്ന്, ദമ്പതികൾ ബ്ലാക്ക് ഫോറസ്റ്റിൽ നോർഡ്രാക് ക്ലിനിക്ക് എന്ന സാനിറ്റോറിയം തുറന്നു. 1893 വരെ അവർ ഒരുമിച്ച് ക്ലിനിക്ക് നടത്തി, 1895-ൽ അവർ വിവാഹമോചനം നേടി. അവർ മ്യൂണിക്കിലേക്ക് മടങ്ങി, 1896-ൽ കാൾ ലേമാനെ വിവാഹം കഴിച്ചു. 1880-ൽ ജർമ്മനിയിൽ മെഡിക്കൽ ഡിപ്ലോമ നേടിയെങ്കിലും, 1904 വരെ അവളെ ഒരു ഡോക്ടറായി അംഗീകരിക്കുകയോ പരിശീലനം അനുവദിക്കുകയോ ചെയ്തില്ല.
മരതക രാജൻ
കേരളത്തിൽ കാണപ്പെടുന്ന സൂചിവാലൻ കുടുംബത്തിൽ ഉള്ള ഒരു കല്ലൻതുമ്പിയിനമാണ് മരതക രാജൻ.
കുളങ്ങളിലും തടാകങ്ങളിലുമാണ് ഇവ പ്രജനനം നടത്തുന്നത്. ഇവക്ക് പീതാംബരൻ തുമ്പിയുമായി വളരെ സാമ്യമുണ്ട്. പക്ഷെ ഉദരത്തിലെ ഏഴും എട്ടും ഖണ്ഡങ്ങളിലുള്ള വേറിട്ടുനിക്കുന്ന പൊട്ടുകകൾ ഇവയെ തിരിച്ചറിയാൻ സഹായിക്കുന്നു. പീതാംബരൻ തുമ്പിയിൽ അവ കൂടിച്ചേർന്നിരിക്കുന്ന മഞ്ഞക്കലകളാണ്.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ
ക്രിസ്റ്റഫർ ലഥാം ഷോൾസ്
ക്രിസ്റ്റഫർ ലഥാം ഷോൾസ്(February 14, 1819 – February 17, 1890) ആദ്യമായി ടൈപ്റൈറ്റർ കണ്ടുപിടിച്ച അമേരിക്കക്കാരനാണ്. അദ്ദേഹമാണ് ഇന്നും നാം ഉപയോഗിക്കുന്ന QWERTY കീബോഡ് കണ്ടുപിടിച്ചത്. സാമുവൽ ഡബ്ല്യു സൂളെ, കാർലോസ് ഗ്ലിഡ്ഡെൻ എന്നിവരുമായി ചേർന്ന് അമേരിക്കയിലെ ആദ്യത്തെ ടൈപ്പ് റൈറ്റർ സൃഷ്ടിക്കുകയും ചെയ്തു. വിസ്കോൺസിൽ നിന്നുള്ള രാഷ്ട്രീയ പ്രവർത്തകനായ അദ്ദേഹം ഒരു ദിനപതം അച്ചടിച്ചു പ്രസിദ്ധീകരിച്ചിരുന്നു. സി. ലതാം ഷോൾസ്, ലതാം ഷോൾസ്, സി.എൽ. ഷോൾസ് എന്നൊക്കെ അറിയപ്പെട്ടിരുന്നു.
യൗവനവും രാഷ്ട്രീയജീവിതവും
അമേരിക്കയിലെ പെൻസിൽവാനിയായിൽ ഡാന്വില്ലെ എന്ന സ്ഥലത്താണദ്ദേഹം ജനിച്ചത്. ഒരച്ചടിശാലയിൽ ജോലി പഠിക്കാനായി ചേർന്ന അദ്ദേഹം പഠനശേഷം, 1837ൽ വിസ്കോൺസിനിലേക്ക് പോയി. അവിടെ പത്രപ്രസാധകനും, ഡെമോക്രാറ്റ് പാർട്ടിയെ പ്രതിനിധീകരിച്ച് വിസ്കോപ്പ്ൺസിൻ സ്റ്റേറ്റ്സെനറ്റിൽ 1848-1849 വരെ അംഗമായിരിന്നു. തുടർന്ന് 1852-1853 വരെ ഫ്രീ സോയലർ പാർട്ടിയെ പ്രതിനിധീകരിച്ചു. 1856–1857 വരെ അദ്ദേഹം റിപ്പബ്ലിക്കൻ പാർട്ടിയിലുമായിരുന്നു. വിസ്ക്കോൺസിൻ സംസ്ഥാനത്ത് വധശിക്ഷ നിർത്തലാക്കുന്നതിൽ അദ്ദേഹം വിജയിച്ചു.
ടൈപ്റൈറ്ററിന്റെ കണ്ടുപിടിത്തം
1714ൽ തന്നെ ഹെൻറി മിൽ ടൈപ്റൈറ്ററുകൾ കണ്ടുപിടിച്ചിരിന്നു. 1800കളിൽ വിവിധ രൂപത്തിലുള്ള ടൈപ് റൈറ്ററുകൾ പല ആളുകൾ നിർമിച്ചു. എന്നാൽ, വാണിജ്യപരമായി വിജയിച്ച ആദ്യത്തെ ടൈപ് റൈറ്റർ ഷോൾസിന്റേതായിരുന്നു.
തന്റെ പത്രസ്ഥാപനത്തിലെ കമ്പോസിറ്റർമാർ സമരം ചെയ്ത സമയത്ത് ലിപിവിന്യാസത്തിനായി ഒരു യന്ത്രം നിർമ്മിക്കാൻ ശ്രമിച്ചു. ആ ശ്രമം പരാജയപ്പെട്ടു. ടൈപ് റൈറ്ററിൽ നിന്നും വ്യത്യസ്തമായതും, പുസ്തകത്തിന്റെയും, ടിക്കറ്റുകളുടേയും, മറ്റും താളുകൾക്ക് നമ്പറുടാവുന്ന യന്ത്രമായിരുന്നു അദ്ദേഹത്തിന്റെ പ്രഥമലക്ഷ്യം. ഇതിനുവേണ്ടി അദ്ദേഹം മിൽ വൗകീയിലെ ക്ലെയ്ൻസ്റ്റ്യൂബേഴ്സ് മെഷീൻ ഷോപ്പിൽ പ്രിന്ററായ സാമുവൽ ഡബ്ല്യു. സോലേയോടൊപ്പം ജോലിയാരംഭിച്ച് 1866 നവംബർ 13 ന് നമ്പറിംഗ് മെഷീന് പേറ്റന്റെടുത്തു.
സാവന്നസോറസ്
ഓസ്‌ട്രേലിയയിൽ നിന്നും കണ്ടെത്തിയ ഒരു വലിയ ദിനോസർ ആണ് സാവന്നസോറസ്. മധ്യ ക്രിറ്റേഷ്യസ്‌ കാലത്തു ആണ് ഇവ ജീവിച്ചിരുന്നത്. സോറാപോഡ് വംശത്തിൽ പെട്ട ദിനോസർ ആണ് ഇവ.
ശരീര ഘടന
ഏകദേശം 49 അടി ആണ് നീളം ആണ് കണക്കാക്കിയിട്ടുള്ളത്. സോറാപോഡ് വിഭാഗത്തിൽപ്പെട്ട മിക്ക ദിനോസറുകൾക്കും ഉണ്ടായിരുന്ന പോലെ നീണ്ട കഴുത്തും, വലിയ ശരീരവും, നീളമേറിയ വാലും ഉണ്ടായിരുന്നു. നാലു കാലുകളും ഉപയോഗിച്ചാണ്‌ ഇവ സഞ്ചരിച്ചിരുന്നത്. സസ്യഭോജികൾ ആയിരുന്നു ഇവ.
കുടുംബം
ടൈറ്റനോസോറീൻ കുടുംബത്തിൽ പെട്ട വളരെ വലിയ ഒരു ദിനോസറായിരുന്നു ഇവ.
പുറത്തേക്കുള്ള കണ്ണികൾ
വർഗ്ഗം:ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
സഹ്റാവി ജനത
ലഘുചിത്രം| പടിഞ്ഞാറൻ സഹാറയിലെ ഗോത്രങ്ങളുടെ ഭൂപടം ആഫ്രിക്കയിലെ സഹാറ മരുഭൂമിയുടെ പടിഞ്ഞാറൻ ഭാഗത്ത് താമസിക്കുന്ന ഗോത്രവിഭാഗങ്ങളെ സഹ്റാവികൾ അഥവാ സഹ്റാവി ജനത ( صحراويون  ṣaḥrāwīyūn എന്നറിയപ്പെടുന്നു. പടിഞ്ഞാറൻ സഹാറ, ദക്ഷിണ മൊറോക്കോ, മൗറിറ്റാനിയയുടെ വലിയൊരു ഭാഗം, അൾജീരിയയുടെ തെക്ക് പടിഞ്ഞാറ് ഭാഗം എന്നിവയൊക്കെ ഉൾപ്പെടുന്നതാണ് സഹാറ എന്ന പ്രദേശം. ഈ പ്രദേശങ്ങളിൽ വസിക്കുന്ന നിരവധി ഗോത്രങ്ങളുണ്ട്. മൊത്തത്തിൽ ആ ജനതയെ സൂചിപ്പിക്കാനായി ഈ പദം ഉപയോഗിക്കപ്പെടുന്നു. ബെർബെർ, കറുത്തവർഗ്ഗക്കാർ, അറബ് വിഭാഗങ്ങളുടെ ഒരു മിശ്രണമാണ് സഹ്റാവി ജനത. അറബി, ബെർബർ ഭാഷകൾ ഉപയോഗിച്ചുവരുന്നു.
പദോൽപ്പത്തി
മരുഭൂമിയെന്നർത്ഥം വരുന്ന സഹാറ യിൽ നിന്നാണ് അറബിയിലെ സഹ്റാവി (صحراوي) എന്ന പദത്തിന്റെ ഉദ്ഭവം. "മരുഭൂമിയിലെ നിവാസികൾ" എന്നാണ് അർത്ഥം. ഇതിനോട് സാമ്യതയുള്ള വിവിധ വാക്കുകൾ വിവിധ ഭാഷകളിൽ ഈ ജനതയെ സൂചിപ്പിക്കാൻ ഉപയോഗിക്കപ്പെടുന്നു. സഹ്റവി, സഹ്റൂയി, സറൂയീസ്, അസെഹ്റവി എന്നിവ ഉദാഹരണം.
അവലംബം
വർഗ്ഗം:അറബികൾ വർഗ്ഗം:അറേബ്യയിലെ ഗോത്രവംശങ്ങൾ വർഗ്ഗം:Webarchive template wayback links വർഗ്ഗം:All articles with unsourced statements
ധക്രാൻ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ധക്രാൻ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ധക്രാൻ സ്ഥിതിചെയ്യുന്നത്. ധക്രാൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ധക്രാൻ ൽ 45 വീടുകൾ ഉണ്ട്. ആകെ ജനസംഖ്യ 278 ആണ്. ഇതിൽ 154 പുരുഷന്മാരും 124 സ്ത്രീകളും ഉൾപ്പെടുന്നു. ധക്രാൻ ലെ സാക്ഷരതാ നിരക്ക് 71.58 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ധക്രാൻ ലെ 6 വയസ്സിനു താഴെയുള്ള കുട്ടികളുടെ എണ്ണം 29 ആണ്. ഇത് ധക്രാൻ ലെ ആകെ ജനസംഖ്യയുടെ 10.43 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 87 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 79 പുരുഷന്മാരും 8 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 87.36 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 17.24 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഡോസിൻകി
സ്ലാവിക് വിളവെടുപ്പ് ഉത്സവമാണ് ഡോസിൻകി. ക്രിസ്ത്യാനിക്കു മുൻപുള്ള കാലങ്ങളിൽ പെരുന്നാൾ സാധാരണയായി ശരത്കാല വിഷുവിൽ ആയിരുന്നു. ആധുനിക കാലത്ത് സാധാരണയായി വിളവെടുപ്പ് സീസണിന്റെ അവസാനത്തെ ഞായറാഴ്ചകളിലൊന്നാണ് ഇത് ആഘോഷിക്കുന്നത്. ഇത് യൂറോപ്പിലെ വിവിധ പ്രദേശങ്ങളിൽ വ്യത്യസ്ത ദിവസങ്ങളിൽ ആഘോഷിക്കുന്നു.
സ്ലാവിക് പുറജാതിയരുടെ സസ്യങ്ങൾ, മരങ്ങൾ, കൃഷി എന്നിവയുടെ ആരാധനയുമായി ഈ വിരുന്നു തുടക്കത്തിൽ ബന്ധപ്പെട്ടിരുന്നു.പതിനാറാം നൂറ്റാണ്ടിൽ മധ്യ-കിഴക്കൻ യൂറോപ്പിൽ ഇത് ഒരു ക്രിസ്തീയ സ്വഭാവം നേടി. വിളവെടുപ്പിലും പൂർവ്വകാല വർഷത്തിലും കൊയ്തെടുക്കുന്നവർക്കും അവരുടെ കുടുംബങ്ങൾക്കും അവരുടെ പ്രവർത്തനത്തിന് നന്ദി പറയുന്നതിനുള്ള ഒരു മാർഗമായി ലാൻഡഡ് ജെൻട്രിയും കൂടുതൽ സമ്പന്നരായ കൃഷിക്കാരും സംഘടിപ്പിക്കാൻ തുടങ്ങി.
നിരവധി പ്രാദേശിക ഇനങ്ങളും പാരമ്പര്യങ്ങളും ഉണ്ടെങ്കിലും, മിക്കവയ്‌ക്കും പൊതുവായ ചില വശങ്ങളുണ്ട്. പലപ്പോഴും ഗ്രാമീണരും കർഷകരും ഡോസിൻകി ആഘോഷിക്കുന്നതിനായി ഗ്രാമത്തിന് പുറത്തുള്ള വയലുകളിൽ ഒത്തുകൂടുകയും ഒരു ഘോഷയാത്ര നടത്തി അടുത്തുള്ള പാടങ്ങളിൽ നിന്ന് കൊയ്യുന്ന കറ്റയോ അല്ലെങ്കിൽ അവസാന ഘട്ടത്തിലെ ധാന്യമോ തിരികെ കൊണ്ടുവരുന്നു.സ്ത്രീകൾ അത് ഒരു റീത്ത് ആക്കി വിശിഷ്ടാതിഥിക്ക് സമർപ്പിക്കും (സാധാരണയായി ആഘോഷത്തിന്റെ സംഘാടകർ: ഒരു പ്രാദേശിക കുലീനൻ, ഗ്രാമത്തിലെ ഏറ്റവും ധനികനായ കർഷകൻ അല്ലെങ്കിൽ - ആധുനിക കാലത്ത് - അധികാരികളുടെ വോഗ്റ്റ് അല്ലെങ്കിൽ മറ്റ് പ്രതിനിധി).
ചരിത്രം
മറ്റു പല സ്ലാവിക് വിരുന്നുകളും ആചാരങ്ങളും പോലെ ക്രിസ്തീയ കാലത്തിനു മുമ്പുള്ള ചരിത്രപരമായ രേഖകളുടെ അഭാവം മൂലം സ്ലാവിക് വിളവെടുപ്പ് ഉത്സവങ്ങളുടെ ഉത്ഭവം വ്യക്തമല്ല. എന്നിരുന്നാലും, നോർത്ത് സ്ലാവുകൾ (പടിഞ്ഞാറ്, കിഴക്കൻ സ്ലാവുകൾ) കൂടുതലും കാർഷിക സംസ്കാരങ്ങൾ രൂപീകരിക്കുകയും ദേശത്ത് ജോലി ചെയ്യുന്നതിനും കാലങ്ങൾ കടന്നുപോകുന്നതുമായി ബന്ധപ്പെട്ട ആരാധന ദേവന്മാരെ ആരാധിക്കുകയും ചെയ്തു. ഉദാഹരണത്തിന്, എല്ലാ വർഷവും വിളവെടുപ്പിന്റെ അവസാനത്തിൽ പശ്ചിമ സ്ലാവിക് ഗോത്രമായ റാണിയിലെ ജനങ്ങൾ അർക്കോണയിലെ ക്ഷേത്രത്തിന് ചുറ്റും കൂടിയിരുന്നു.സ്വെറ്റോവിഡ് ദേവന്റെ വഴിപാടുകളിൽ ആ വർഷത്തെ വിളവെടുപ്പിൽ നിന്ന് പുതുതായി മെതിച്ച ധാന്യങ്ങൾ കൊണ്ട് നിർമ്മിച്ച മനുഷ്യ വലുപ്പത്തിലുള്ള ഒരു വലിയ പാൻകേക്ക് ഉണ്ടായിരുന്നു. പുരോഹിതന് പിന്നിൽ ഒളിക്കാൻ പാകത്തിന് പാൻകേക്ക് വലുതാണെങ്കിൽ അടുത്ത വർഷത്തെ വിളവെടുപ്പ് ഒരുപോലെ സമ്പന്നമാകുമെന്ന് സ്ലാവുകൾ വിശ്വസിച്ചു. വിളവെടുപ്പിന്റെ അവസാനത്തിൽ വയലിൽ അവശേഷിക്കുന്ന അവസാന വൈക്കോൽ കൊണ്ട് നിർമ്മിച്ച ഒരു റീത്തിനും മാന്ത്രികശക്തി ഉണ്ടെന്ന് വിശ്വസിക്കപ്പെടുന്നു.
പുറംകണ്ണികൾ
വർഗ്ഗം:കിഴക്കൻ സ്ലാവുകളുടെ നാടോടി കലണ്ടർ വർഗ്ഗം:ഉക്രേനിയൻ പാരമ്പര്യങ്ങൾ
യുവോൻ തോൺടൺ
ഒരു അമേരിക്കൻ ഒബ്‌സ്റ്റട്രീഷ്യനും ഗൈനക്കോളജിസ്റ്റും സംഗീതജ്ഞയും എഴുത്തുകാരിയുമാണ് '''യുവോൻ എസ്. തോൺടൺ''' (ജനനം നവംബർ 21, 1947). അവരുടെ ഓർമ്മക്കുറിപ്പായ ദി ഡിച്ച്ഡിഗേഴ്‌സ് ഡോട്ടേഴ്‌സ് പ്രശസ്തമാണ്.
പശ്ചാത്തലം, വിദ്യാഭ്യാസം, തൊഴിൽ
ഡോ. തോൺടൺ ന്യൂയോർക്ക് നഗരത്തിൽ ജനിച്ച് ന്യൂജേഴ്‌സിയിലെ ലോംഗ് ബ്രാഞ്ചിൽ ഡൊണാൾഡ് (1925-1983), ഇറ്റാസ്‌കർ തോൺടണിൻ (1915-1977) ദമ്പതികളുടെ അഞ്ച് മക്കളിൽ മൂന്നാമനായി വളർന്നു. അവിടെ ലോംഗ് ബ്രാഞ്ച് ഹൈസ്‌കൂളിൽ നിന്ന് ബിരുദം നേടി. അവരുടെ പിതാവ്, ഒരു കുഴിയെടുക്കുന്നയാളും, രണ്ടാം ലോകമഹായുദ്ധത്തിലെ ഒരു വിമുക്തഭടനുമായിരുന്നു. ആറ് മക്കളിൽ ആഫ്രിക്കൻ-അമേരിക്കൻ പെൺകുട്ടികളായ ഓരോരുത്തർക്കും, ഡോക്ടർമാരാകാനുള്ള സ്വപ്നം ഉണ്ടായിരുന്നു. സാമ്പത്തിക, വംശീയ, ലിംഗാധിഷ്ഠിത അതിർത്തികൾക്കിടയിലും ഈ യാത്രയുടെ പോരാട്ടവും കഥയും പിന്നീട് ദി ഡിച്ച്ഡിഗേഴ്സ് ഡോട്ടേഴ്സിന്റെ വിഷയമായി മാറി. വൈദ്യശാസ്ത്ര വിദ്യാലയത്തിൽ ചേരാനുള്ള തന്റെ തിരഞ്ഞെടുപ്പിനെ ഇത് വളരെയധികം സ്വാധീനിച്ചതായി കുട്ടിക്കാലത്തെ അനുഭവങ്ങൾ ചൂണ്ടിക്കാട്ടി അവർ ഉദ്ധരിച്ചു.
സ്വകാര്യ ജീവിതം
ഡോ. തോൺടൺ തന്റെ വൈദ്യശാസ്ത്ര വിദ്യാലയത്തിലെ സഹപാഠിയായിരുന്ന ഡോ. ഷിയർവുഡ് ജെ. മക്ലെലാൻഡിനെ 1974-ൽ വിവാഹം കഴിച്ചു. 25 വർഷത്തോളം ന്യൂയോർക്കിലെ ഹാർലെമിലെ ഹാർലെം ഹോസ്പിറ്റൽ സെന്ററിൽ ഓർത്തോപീഡിക് സർജറി ഡയറക്ടറായിരുന്നു. അവർക്ക് രണ്ട് കുട്ടികളുണ്ട്, ഇരുവരും ഫിസിഷ്യൻമാരാണ്, ഡോ. ഷിയർവുഡ് മക്ലെലാൻഡ്, III, ഡോ. കിംബർലി ഐ. മക്ലെലാൻഡ്. അവർ ന്യൂജേഴ്‌സിയിലെ ടീനെക്കിലെ താമസക്കാരിയാണ്.
പുരസ്കാരങ്ങളും ബഹുമതികളും
സാഹിത്യത്തിലും ടെലിവിഷനിലും ദി ഡിച്ച്ഡിഗേഴ്‌സ് ഡോട്ടേഴ്‌സിന്റെ വിജയത്തിന് ഏറ്റവും കൂടുതൽ അംഗീകാരം ലഭിച്ചെങ്കിലും, ഡോ. തോൺടണിന് വർഷങ്ങളായി നിരവധി ഓണററി ഡോക്ടറേറ്റ് ബിരുദങ്ങൾ ഉൾപ്പെടെ നിരവധി ബഹുമതികൾ ലഭിച്ചിട്ടുണ്ട്. അവരുടെ രണ്ടാമത്തെ ഓർമ്മക്കുറിപ്പായ സംതിംഗ് ടു പ്രൂവ്: എ ഡോട്ടേഴ്‌സ് ജേർണി ടു ഫുൾഫിൽ എ ഫാദേഴ്‌സ് ലെഗസി, 2010 ഡിസംബറിൽ പുറത്തിറങ്ങി. 2011 ലെ ന്യൂയോർക്ക് ബുക്ക് ഫെസ്റ്റിവലിന്റെ ഗ്രാൻഡ് പ്രൈസ് ജേതാവായി തിരഞ്ഞെടുക്കപ്പെട്ടു. നാഷണൽ മെഡിക്കൽ അസോസിയേഷന്റെ ജോസഫ് ടൈലർ ചാപ്റ്റർ ഡോ. തോൺടണിനെ 2013 ലെ ലിവിംഗ് ലെജന്റ് ആയി തിരഞ്ഞെടുത്തു. അതിന്റെ 250-ാം വർഷത്തിൽ, ഡോ. തോൺടൺ, 2017-ൽ വിർജീനിയ നീലാൻഡ് ഫ്രാന്റ്സ് അവാർഡ് നൽകി ആദരിക്കപ്പെട്ടു --കൊളംബിയ യൂണിവേഴ്സിറ്റി കോളേജ് ഓഫ് ഫിസിഷ്യൻസ് ആൻഡ് സർജൻസ് കോളേജിലെ പൂർവ്വ വിദ്യാർത്ഥിക്കുള്ള ഏറ്റവും ഉയർന്ന അംഗീകാരമാണിത്.
പുറം കണ്ണികൾ
വർഗ്ഗം:സ്ത്രീരോഗ വിദഗ്ദർ വർഗ്ഗം:1947-ൽ ജനിച്ചവർ
അമിത് ദത്ത്
ജീവചരിത്രം
ഇടത്ത്‌|ലഘുചിത്രം| ദില്ലി സർവകലാശാല ബീഹാറിന്റെ തലസ്ഥാനമായ പട്‌നയിൽ 1973 സെപ്റ്റംബർ 6 ന് ജനിച്ച അമിത് ദത്ത് 1994 ൽ ദില്ലി സർവകലാശാലയിലെ ദേശബന്ധു കോളേജിൽ നിന്ന് സസ്യശാസ്ത്രത്തിൽ ബിഎസ്‌സി നേടി. 1995 ൽ ശ്രീ വെങ്കിടേശ്വര കോളേജിൽ നിന്ന് ബയോകെമിക്കൽ ടെക്നോളജിയിൽ ബിരുദാനന്തര ഡിപ്ലോമ പൂർത്തിയാക്കി. ജാമിയ മില്ലിയ ഇസ്ലാമിയയിൽ നിന്ന് അദ്ദേഹത്തിന് 1997 ൽ തന്റെ എം.എസ്സി ലഭിക്കുകയുണ്ടായി ഡൽഹി കേന്ദ്രത്തിൽ ഡോക്ടറൽ പഠനം എൻറോൾ ചെയ്ത് ജനിതക എഞ്ചിനീയറിംഗ് ആൻഡ് ബയോടെക്നോളജി ഇന്റർനാഷണൽ സെന്റർ 2000 ൽ പ്ലാന്റ് ജനിതകശാസ്ത്രത്തിൽ പിഎച്ച്ഡി നേടി. തുടർന്ന്, സൂറിച്ച് സർവകലാശാലയിലേക്ക് പോയ അദ്ദേഹം സർവകലാശാലയിലെ ഇൻസ്റ്റിറ്റ്യൂട്ട് ഓഫ് മോളിക്യുലർ ലൈഫ് സയൻസസിൽ അലക്സ് ഹജ്നലിന്റെ മാർഗനിർദേശപ്രകാരം പ്രവർത്തിക്കുകയും 2004 ൽ ഡിവലപ്മെന്റ് ബയോളജിയിൽ മറ്റൊരു പിഎൻഡിയും കരസ്ഥമാക്കി.
ഇൻസ്റ്റിറ്റ്യൂട്ട് ഓഫ് ന്യൂറോപാഥോളജിയിൽ അഡ്രിയാനോ അഗൂസിക്കൊപ്പം പ്രവർത്തിക്കാൻ ദത്ത് സൂറിച്ചിൽ തുടർന്നു. 2005 ൽ ബ്രോഡ് ഇൻസ്റ്റിറ്റ്യൂട്ട് ഓഫ് ഹാർവാർഡ്, എംഐടി എന്നിവയിലെ മാത്യു മെയേഴ്സന്റെ ഹാർവാർഡ് മെഡിക്കൽ സ്കൂൾ അഫിലിയേറ്റായ ഡാന-ഫാർബർ കാൻസർ ഇൻസ്റ്റിറ്റ്യൂട്ടിലെ ലബോറട്ടറിയിൽ റിസർച്ച് അസോസിയേറ്റായി ജോലിയിൽ പ്രവേശിച്ച അദ്ദേഹം 2010 വരെ അവിടെ ജോലി ചെയ്തു. 2010 ഒക്ടോബറിൽ ഇന്ത്യയിൽ തിരിച്ചെത്തിയ അദ്ദേഹം നവി മുംബൈയിലെ അഡ്വാൻസ്ഡ് സെന്റർ ഫോർ ട്രീറ്റ്‌മെന്റ്, റിസർച്ച് ആൻഡ് എഡ്യൂക്കേഷൻ ഇൻ ക്യാൻസറിലെ (ആക്ട്രെക്) ടാറ്റ മെമ്മോറിയൽ സെന്ററിൽ ചേർന്നു. അവിടെ ശാസ്ത്രജ്ഞന്റെ (ഗ്രേഡ് എഫ്) പ്രധാന ഇൻവെറ്റിഗേറ്ററും ദത്ത് ലാബ് എന്നറിയപ്പെടുന്ന ജീനോമിക്സ് ലാബിലെ ഇന്റഗ്രേറ്റഡ് കാൻസറിന്റെ തലവനുമാണ്.
പാരമ്പര്യവും ബഹുമതികളും
ലഘുചിത്രം|235x235ബിന്ദു| പ്രോട്ടീൻ MMP10 PDB 1q3a കാൻസർ ജനിതക മേഖലയിൽ ദത്ത് ശ്രദ്ധേയമായ സംഭാവനകൾ നൽകിയിട്ടുണ്ട്, രോഗത്തെക്കുറിച്ചും അതിന്റെ വിവർത്തന സാധ്യതകളെക്കുറിച്ചും ഉള്ള നമ്മുടെ ധാരണ വിപുലമാക്കുന്നു. അദ്ദേഹത്തിന്റെ നേതൃത്വത്തിലുള്ള സംഘം ശ്വാസകോശം, സ്തനം, സെർവിക്കൽ, പിത്തസഞ്ചി, തല, കഴുത്ത് എന്നിവയിൽ ക്യാൻസറിന്റെ പുരോഗതിയെക്കുറിച്ചുള്ള പഠനത്തിൽ ഏർപ്പെട്ടിട്ടുണ്ട്, അദ്ദേഹത്തിന്റെ ഗവേഷണത്തെ മൂന്ന് തലകളിൽ തരംതിരിക്കാം; കാൻസർ ജീനോമിക്സ്, ഫംഗ്ഷണൽ ജീനോമിക്സ്, രോഗകാരി കണ്ടെത്തൽ. ടാറ്റ മെമ്മോറിയൽ സെന്ററിലെ കുമാർ പ്രഭാഷുമായി ദത്ത് നടത്തിയ ഗവേഷണ സഹകരണം എപിഡെർമൽ ഗ്രോത്ത് ഫാക്ടർ റിസപ്റ്ററിലേക്കും (ഇജിഎഫ്ആർ) ഇന്ത്യൻ ശ്വാസകോശ കാൻസർ രോഗികളുടെ കെആർ‌എസ് മ്യൂട്ടേഷൻ പ്രൊഫൈലിംഗിലേക്കും നയിച്ചതായി റിപ്പോർട്ടുണ്ട്. ഇരുവരും തമ്മിലുള്ള ഗവേഷണ ബന്ധം HPVDetector, TMC-SNPdb (രണ്ടും കംപ്യൂട്ടേഷണൽ ടൂളുകൾ), പരീക്ഷണാത്മക ഉപകരണമായ CRE എന്നിവ വികസിപ്പിക്കുന്നതിലേക്ക് നയിച്ചു. നാവിനു കാൻസർ വന്ന രോഗികളിൽ ശസ്ത്രക്രിയാ പ്രോട്ടോക്കോൾ തീരുമാനിക്കാൻ ഡോക്ടർമാരെ സഹായിക്കുന്ന ബയോ മാർക്കറായ എംഎംപി 10 പ്രോട്ടീൻ കണ്ടെത്തൽ ദത്തിന്റെ മറ്റൊരു സംഭാവനയാണ്, ഇത് ടിഎംസിയുടെ സുധീർ നായരുമായുള്ള സഹകരണ ഗവേഷണത്തിന്റെ ഫലമാണ്. പുകയില ചവയ്ക്കുന്നതിനെ ഓറൽ ക്യാൻസറുമായി ബന്ധിപ്പിക്കുന്ന ഒരു ജീനോം ഒപ്പും അവർ തിരിച്ചറിഞ്ഞു. അദ്ദേഹത്തിന്റെ പഠനങ്ങൾ നിരവധി ലേഖനങ്ങളിലൂടെ രേഖപ്പെടുത്തിയിട്ടുണ്ട് ശാസ്ത്രീയ ലേഖനങ്ങളുടെ ഓൺലൈൻ ലേഖന ശേഖരമായ റിസർച്ച് ഗേറ്റ് അവയിൽ 118 എണ്ണം പട്ടികപ്പെടുത്തിയിട്ടുണ്ട്.
ദത്ത് F1000 Prime ഫാക്കൽറ്റി അംഗമാണ്, കാൻസർ റിസർച്ച് അമേരിക്കൻ അസോസിയേഷൻ, ഏഷ്യ ശ്വാസകോശ ക്യാൻസർ കൺസോർഷ്യം ഓഫ് ഇന്ത്യൻ അധ്യായം, ബയോളജിക്കൽ രസതന്ത്രജ്ഞരും സൊസൈറ്റി (ഇന്ത്യ), കാൻസർ ഗവേഷണത്തിനുള്ള ഇന്ത്യൻ അസോസിയേഷൻ. ബിഎംസി ജീനോമിക്സ്, പി‌എൽ‌എസ് വൺ ജേണലുകളുടെ എഡിറ്റോറിയൽ ബോർഡുകളിലും അദ്ദേഹം ഇരുന്നു.
അവാർഡുകളും ബഹുമതികളും
നിരവധി സ്റ്റുഡന്റ് ഫെലോഷിപ്പുകൾക്ക് പുറമേ, 2004 ൽ ജൂലിയസ് ക്ലോസ് ഫൗണ്ടേഷൻ ഫെലോഷിപ്പ്, തുടർന്ന് സ്വിസ് നാഷണൽ സയൻസ് ഫൗണ്ടേഷൻ 2005 ൽ സ്വിറ്റ്സർലൻഡ് സർക്കാരിന്റെ പോസ്റ്റ്ഡോക്ടറൽ ഫെലോഷിപ്പും ലഭിച്ചു. ബയോടെക്നോളജി വകുപ്പ് 2010 ൽ അദ്ദേഹത്തിന് രാമലിംഗസ്വാമി ഫെലോഷിപ്പ് നൽകി 2011 ൽ വെൽക്കം ട്രസ്റ്റ് / ഡിബിടി ഇന്ത്യ അലയൻസ് ഇന്റർമീഡിയറ്റ് ഫെലോ ആയി. സയന്റിഫിക് ആൻഡ് ഇൻഡസ്ട്രിയൽ റിസർച്ച് കൗൺസിൽ 2017 ൽ ദത്തിന് ഇന്ത്യയിലെ പരമോന്നത ശാസ്ത്ര പുരസ്കാരം ശാന്തി സ്വരൂപ് ഭട്നാഗർ പുരസ്കാരം നൽകി.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ജനിതകശാസ്ത്രജ്ഞർ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1973-ൽ ജനിച്ചവർ
ബുക്കിത് ബാരിസൺ മലനിരകൾ
ബുക്കിത് ബാരിസൺ അല്ലെങ്കിൽ ബാരിസൺ മലനിരകൾ, ഇന്തോനേഷ്യയിലെ സുമാത്രയുടെ പടിഞ്ഞാറ് ഭാഗത്തായി, ദ്വീപിന്റെ വടക്ക് നിന്ന് തെക്കോട്ട് 1,700 കിലോമീറ്റർ (1,050 മൈൽ) നീളത്തിൽ വ്യാപിച്ചുകിടക്കുന്ന ഒരു പർവതനിരയാണ്. ബുക്കിറ്റ് ബാരിസൻ ശ്രേണിയിൽ പ്രധാനമായും ഉയർന്ന ചരിവുകളിലെ സുമാത്രൻ ഉഷ്ണമേഖലാ പൈൻ വനങ്ങൾ ഉൾപ്പെടെയുള്ള ഇടതൂർന്ന വനനിരകളാൽ ആവരണം ചെയ്യപ്പെട്ട അഗ്നിപർവ്വതങ്ങൾ ഉൾപ്പെടുന്നു. 3,800 മീറ്റർ (12,467 അടി) ഉയരത്തിലുള്ള കെരിൻസി പർവതമാണ് ഈ ശ്രേണിയിലെ ഏറ്റവും ഉയർന്ന കൊടുമുടി. ശ്രേണിയുടെ തെക്കേ അറ്റത്താണ് ബുക്കിത് ബാരിസൺ സെലാറ്റൻ ദേശീയോദ്യാനം സ്ഥിതി ചെയ്യുന്നത്.
ഗിനേവ്ര ഡി ബെൻസി
പതിനഞ്ചാം നൂറ്റാണ്ടിൽ ലിയോനാർഡോ ഡാവിഞ്ചി ചിത്രീകരിച്ച ഫ്ലോറൻസിലെ ബെൻസി കുടുംബത്തിലെ അംഗമായിരുന്ന ഫ്ലോറന്റൈൻ പ്രഭു ഗിനേവ്ര ഡി ബെൻസിയുടെ ഛായാചിത്രമാണ് ഗിനേവ്ര ഡി ബെൻസി. ഓയിൽ-ഓൺ-വുഡ് ഛായാചിത്രം 1967-ൽ വാഷിംഗ്ടൺ ഡി.സിയിലെ നാഷണൽ ഗാലറി ഓഫ് ആർട്ട് ഏറ്റെടുത്തു. അക്കാലത്ത് റെക്കോർഡ് വിലയായ 5 മില്യൺ യുഎസ് ഡോളർ ലിച്ചെൻ‌സ്റ്റൈൻ രാജകൊട്ടാരത്തിൽ നിന്നും ഐൽസ മെലോൺ ബ്രൂസ് ഫണ്ടിലേയ്ക്ക് നൽകിയ ധനമാണ് ഈ ചിത്രത്തിന് വിലയായി നൽകിയത്. അമേരിക്കയിലെ പൊതു കാഴ്ചയ്ക്കായി ലിയോനാർഡോ വരച്ച ഒരേയൊരു ചിത്രമാണിത്. ഫ്ലോറൻ‌ടൈൻ യുവതിയായ ഗിനേവ്ര ഡി ബെൻ‌സി സാർ‌വ്വത്രികമായി അറിയപ്പെടുന്ന ഛായാചിത്രത്തിന്റെ ഒരു മാതൃകയായി കണക്കാക്കപ്പെടുന്നു.
എംബോസിങ്ങ്
ഉയർന്നിരിക്കുന്നതോ കുഴിഞ്ഞിരിക്കുന്നതോ ആയ പ്രതീതി ജനിപ്പിക്കുന്ന അക്ഷരങ്ങൾ, ചിത്രപ്പണികൾ എന്നിവ ലോഹത്തകിടുകളിലോ പേപ്പർ പോലുള്ള മറ്റ് മാധ്യമങ്ങളിലോ ഉണ്ടാക്കുന്ന പ്രക്രിയയാണ് എംബോസിങ്ങ് (Embossing). തകിടുകളിൽ പരസ്പരപൂരകങ്ങളായ റോളറുകൾ ഉപയോഗിച്ച് ഇത് ചെയ്യാൻ സാധിക്കും. ഗ്രാഫിക്സ് ഡിസൈൻ മുഖേന കടലാസുകളിലും ഈ പ്രതീതി സൃഷ്ടിക്കുവാൻ ആകുന്നു.
ഗിനേവ്ര ഡി ബെൻസി
വിഷയം
1474 നും 1478 നും ഇടയിൽ ലിയനാർഡോ ഫ്ലോറൻസിൽ ഈ ഛായാചിത്രം ചിത്രീകരിച്ചു. 16 വയസ്സുള്ളപ്പോൾ ലുയിഗി ഡി ബെർണാഡോ നിക്കോളിനിയുമായുള്ള ഗിനേവയുടെ വിവാഹത്തെ അനുസ്മരിപ്പിക്കുന്നതാകാം ഈ ചിത്രം. കൂടുതൽ സാധ്യത, വിവാഹനിശ്ചയത്തെ ഇത് അനുസ്മരിപ്പിക്കുന്നു. സാധാരണഗതിയിൽ, സ്ത്രീകളുടെ സമകാലിക ഛായാചിത്രങ്ങൾ രണ്ട് അവസരങ്ങളിൽ ചിത്രീകരിക്കപ്പെട്ടു. വിവാഹനിശ്ചയം അല്ലെങ്കിൽ വിവാഹം. പരമ്പരാഗതമായി വിവാഹചിത്രങ്ങൾ ജോഡികളായി സൃഷ്ടിക്കപ്പെട്ടു. വലതുവശത്ത് സ്ത്രീ ഇടതുവശത്ത് പുരുഷനും. ഈ ഛായാചിത്രം സ്ത്രീയെമാത്രം അഭിമുഖീകരിക്കുന്നതിനാൽ, ഇത് വിവാഹനിശ്ചയത്തെ പ്രതിനിധീകരിക്കുന്നു.
എംബോസിങ്ങ്
പുറത്തേക്കുള്ള കണ്ണികൾ
വർഗ്ഗം:ചിത്രകല
ഗിനേവ്ര ഡി ബെൻസി
വിഷയം
1457-ൽ ധനികരായ ഫ്ലോറൻ‌ടൈൻ വ്യാപാരികളുടെ കുടുംബത്തിലാണ് ഗിനേവ്ര ജനിച്ചത്. ബെൻസിയ്ക്ക് മെഡിസിയുമായി ബിസിനസ്സ് ഇടപാടുകൾ ഉണ്ടായിരുന്നു. കൂടാതെ പ്രശസ്തരായ മാനവികവാദികളും, കലാകാരന്മാരെയും എഴുത്തുകാരെയും സംരക്ഷിക്കുകയും ക്ലാസിക്കൽ ഗ്രന്ഥങ്ങളുടെ ഒരു പ്രധാന ലൈബ്രറി സൃഷ്ടിക്കുകയും ചെയ്തു. 1474-ൽ അവർ ലുയിഗി ഡി ബെർണാഡോ നിക്കോളിനിയെ വിവാഹം കഴിച്ചു. ബെർണാർഡോ ബെംബോ, ലോറെൻസോ ഡി മെഡിസി, അലസ്സാൻഡ്രോ ബ്രാക്കെസി, ക്രിസ്റ്റോഫൊറോ ലാൻഡിനോ എന്നിവർ അവൾക്കായി കവിതകൾ സമർപ്പിച്ചു.
അവലംബം
For an unorthodox view on Ginevra de' Benci see:
പുറംകണ്ണികൾ
വർഗ്ഗം:ലിയനാർഡോ ഡാ വിഞ്ചിയുടെ ചിത്രങ്ങൾ വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
അയ്മനം ഗ്രാമപഞ്ചായത്ത്
കോട്ടയം ജില്ലയിലെ കോട്ടയം താലൂക്കിൽ ഏറ്റുമാനൂർ ബ്ളോക്കിൽ അയ്മനം, പെരുമ്പായിക്കാട്(ഭാഗികം) വില്ലേജുകൾ ഉൾപ്പെടുന്ന 30.03 ചതുരശ്ര കിലോമീറ്റർ വിസ്തീർണ്ണമുള്ള ഗ്രാമപഞ്ചായത്താണ് അയ്മനം ഗ്രാമപഞ്ചായത്ത്.
വാർഡുകൾ
ഈ പഞ്ചായത്തിലുൾപ്പെടുന്ന വാർഡുകൾ ഇവയാണ്
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
ഫൈലിൻ ചുഴലിക്കാറ്റ്
ഇന്ത്യൻ സംസ്ഥാനങ്ങളായ ഒഡീഷ, ആന്ധ്രപ്രദേശ്, പശ്ചിമബംഗാൾ, കേന്ദ്രഭരണപ്രദേശമായ ആൻഡമാൻ നിക്കോബാർ ദ്വീപുകൾ, തായ്ലൻഡ്, മ്യാന്മർ എന്നിവിടങ്ങളിലടിച്ച ഒരു ഉഷ്ണമേഖലാ ചുഴലിക്കൊടുങ്കാറ്റാണ് ഫൈലിൻ ചുഴലിക്കാറ്റ്. ബംഗാൾ ഉൾക്കടലിലെ ന്യൂനമർദത്തെ തുടർന്ന് രൂപപ്പെട്ട ചുഴലിക്കാറ്റിന് ഒക്ടോബർ 9നു ഫൈലിൻ (തായ്: ไพลิน — "ഇന്ദ്രനീലം" എന്നർത്ഥം) എന്നു പേരിട്ടു.
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യയിലടിച്ച ചുഴലിക്കാറ്റുകൾ വർഗ്ഗം:ആന്ധ്രാപ്രദേശിലടിച്ച ചുഴലിക്കാറ്റുകൾ വർഗ്ഗം:തായ്‌ലാന്റിലടിച്ച ചുഴലിക്കാറ്റുകൾ വർഗ്ഗം:ഒഡീഷയിലടിച്ച ചുഴലിക്കാറ്റുകൾ വർഗ്ഗം:പശ്ചിമബംഗാളിലടിച്ച ചുഴലിക്കാറ്റുകൾ വർഗ്ഗം:ആൻഡമാൻ നിക്കോബാർ ദ്വീപുകളിലടിച്ച ചുഴലിക്കാറ്റുകൾ
ദി സ്കേറ്റിംഗ് മിനിസ്റ്റർ
എഡിൻബർഗിലെ സ്കോട്ടിഷ് നാഷണൽ ഗാലറിയിൽ പ്രദർശിപ്പിച്ചിരിക്കുന്ന ഹെൻറി റെയ്‌ബേൺ വരച്ചതാണെന്ന് പറയപ്പെടുന്ന ഒരു ഓയിൽ പെയിന്റിംഗാണ് ദി റവറന്റ് റോബർട്ട് വാക്കർ സ്കേറ്റിംഗ് ഓൺ ഡഡ്ഡിംഗ്സ്റ്റൺ ലോച്ച്.  ദി സ്കേറ്റിംഗ് മിനിസ്റ്റർ എന്ന ചെറിയ തലക്കെട്ടിലും ഈ ചിത്രം അറിയപ്പെടുന്നു. ഏകദേശം 1949 വരെ അജ്ഞാതമായിരുന്നെങ്കിലും ഈ ചിത്രം പിന്നീട് സ്കോട്ട്ലൻഡിലെ ഏറ്റവും അറിയപ്പെടുന്ന ചിത്രങ്ങളിലൊന്നായി മാറി. സ്കോട്ടിഷ് സംസ്കാരത്തിന്റെ പ്രതീകമായി കണക്കാക്കപ്പെടുന്ന ഈ ചിത്രം സ്കോട്ടിഷ് പ്രബുദ്ധതയുടെ കാലത്ത് വരച്ചതാണ്.
ചരിത്രം
ഏകദേശം 1795-ൽ, എഡിൻബർഗിലെ ഒരു ഫാഷനബിൾ സൊസൈറ്റിയുടെ ചിത്രകാരനായിരുന്നപ്പോൾ റെയ്‌ബേൺ തന്റെ സുഹൃത്ത് റോബർട്ട് വാക്കറിന്റെ ഈ ഛായാചിത്രം വരച്ചു. 1808-ൽ വാക്കർ മരിച്ചപ്പോൾ അദ്ദേഹത്തിന്റെ എസ്റ്റേറ്റിന്റെ ട്രസ്റ്റികളിൽ ഒരാളായിരുന്നു റെയ്‌ബേൺ. വാക്കറിന്റെ വിധവയായ ജീനിന് പാരമ്പര്യമായി ലഭിച്ച ഈ ചിത്രം 1831-ൽ അവർ മരിച്ചപ്പോൾ അവരുടെ മകളായ മഗ്ദലനും പിന്നീട് അവരുടെ മകൾ മഗ്ദലൻ സ്കൗഗലിനും കൈമാറി. ഒടുവിൽ അത് ഹാംഷെയറിലെ ബോസ്കോമ്പിൽ താമസിച്ചിരുന്ന ഇളയ മഗ്ദലന്റെ മകളും വാക്കറുടെ ചെറുമകളുമായ ബിയാട്രിക്സ് സ്കോട്ടിലേക്ക് കൈമാറി. 1914 മാർച്ചിൽ, ബിയാട്രിക്സ് 1,000 ഗ്വിനിയ (£1,050) ലഭിക്കുമെന്ന പ്രതീക്ഷയിൽ പെയിന്റിംഗ് ലേലത്തിന് സമർപ്പിച്ചു. പക്ഷേ അത് വാങ്ങുന്നയാളെ കണ്ടെത്തുന്നതിൽ പരാജയപ്പെട്ടു. 1926-ൽ, ബിയാട്രിക്സ് ഈ പെയിന്റിംഗ് 700 പൗണ്ടിന് ബോൺമൗത്തിലെ ലൂസി ഹ്യൂമിന് സ്വകാര്യമായി വിറ്റു. അവർ 1949-ൽ ലണ്ടനിലെ ക്രിസ്റ്റീസിൽ വിൽപനയ്ക്ക് അയച്ചു. ഉടമസ്ഥതയുടെ ഈ വിവിധ മാറ്റങ്ങളിൽ ഒരു കലാചരിത്രകാരന്റെയും ശ്രദ്ധയിൽപ്പെട്ട പെയിന്റിംഗ് രേഖകൾ ഒന്നുമില്ല. കലാചരിത്രകാരന്മാരുടെ ആദ്യകാല പുസ്തകങ്ങളിലൊന്നും റെയ്‌ബേണിന്റെ ചിത്രങ്ങളെക്കുറിച്ചുള്ള ഒരു വിവരണവുമില്ല.
പുറംകണ്ണികൾ
വർഗ്ഗം:സ്കോട്ട്ലൻഡിലെ ദേശീയ ഗാലറിയിലെ ശേഖരങ്ങൾ
എൻ.കെ. മേരി
2011 ലെ കേരള സാഹിത്യ അക്കാദമിയുടെ ഐ.സി. ചാക്കോ അവാർഡ് നേടിയ വ്യാകരണ പണ്ഡിതയും അധ്യാപികയാണ്  '''ഡോ.എൻ.കെ. മേരി'''. മലയാള വ്യാകരണ സിദ്ധാന്തങ്ങൾ കേരളപാണിനീയത്തിനുശേഷം എന്ന കൃതിക്കായിരുന്നു പുരസ്കാരം.
ജീവിതരേഖ
1961 ജൂലൈ 1 ന് എറണാകുളം ജില്ലയിലെ കോലഞ്ചേരിയിൽ ജനിച്ചു. മലയാള സാഹിത്യത്തിൽ എം. എ., പി. എച്ച്. ഡി. ബിരുദം. ഇപ്പോൾ കോലേഞ്ചേരി സെൻറ് പീറ്റേഴ്സ് കോളേജിൽ അധ്യാപികയാണ്.
അവലംബം
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ വർഗ്ഗം:വ്യാകരണഗ്രന്ഥകർത്താക്കൾ
അസെറ്റോൺ
ഒരു ജൈവസംയുക്തമാണ് അസെറ്റോൺ (Acetone) അഥവാ പ്രൊപനോൺ (propanone). ഇതിന്റെ രാസസൂത്രം (CH3)2CO ആണ്. നിറമില്ലാത്ത, ബാഷ്പീകരണശേഷിയുള്ള, കത്തുന്ന ഈ ദ്രാവകം ഏറ്റവും ലളിതവും ചെറുതുമായ കീറ്റോൺ ആണ്.
ജലത്തിൽ ലയിക്കുന്ന ഈ പദാർത്ഥം സ്വന്തം നിലയിലും നല്ലൊരു ലായകം ആണ്. 2010 -ൽ ഇതിന്റെ ഉൽപ്പാദനം 67 ലക്ഷം ടണ്ണോളം ആണ്. പ്രധാനമായും മീതൈൽ മെതാക്രിലേറ്റിന്റെയും ബൈസ്ഫിനോൾ ഏ യുടെയും നിർമ്മാണത്തിനാണ് അസെറ്റോൺ ഉപയോഗിക്കുന്നത്. It is a common building block in organic chemistry. Familiar household uses of acetone are as the active ingredient in nail polish remover and as paint thinner. It has VOC exempt status in the USA.
പുറത്തേക്കുള്ള കണ്ണികൾ
വർഗ്ഗം:കോസ്മെറ്റിക്സ് കെമിക്കൽസ് വർഗ്ഗം:ഗാർഹിക രാസവസ്തുക്കൾ
വെര മുസ്റ്റഫ്ചീവ
പ്രമുഖ ബൾഗേറിയൻ എഴുത്തുകാരിയും ചരിത്രകാരിയുമാണ് വെര മുസ്റ്റഫ്ചീവ English: Vera Mutafchieva (Вера Мутафчиева.
ജീവചരിത്രം
ചരിത്രകാരനായിരുന്ന പീറ്റർ മുസ്റ്റഫ്ചീവയുടെയും നാദിയ ട്രിറ്റോനോവയുടെയും മകളായി 1929 മാർച്ച് 28ന് സോഫിയയിൽ ജനിച്ചു. സോഫിയ സർവ്വകലാശാലയിൽ നിന്ന് ബിരുദം നേടി. സോഫിയയിലെ ബൾഗേറിയൻ അക്കാദമി ഓഫ് സയൻസസിലെ വിവിധ സ്ഥാപനങ്ങളിൽ ഗവേഷകയായിരുന്നിട്ടുണ്ട്. ഓട്ടോമൻ കാലഘട്ടത്തെ പറ്റിയുള്ള ഗവേഷണത്തിലായിരുന്നു അവർ ശ്രദ്ധകേന്ദ്രീകരിച്ചിരുന്നത്.
നിരവധി ചരിത്ര നോവലുകൾ രചിച്ചിട്ടുണ്ട്. 1981ൽ പുറത്തിറങ്ങിയ ചരിത്ര ആക് ഷൻ, ഡ്രാമ ഫിലിമായ ഖാൻ അസ്പരൂഹ് (ദ ഗ്ലോറി ഓഫ് ഖാൻ) ന്റെ തിരക്കഥ എഴുതിയയ് വെര മുസ്റ്റഫ്ചീവയാണ്. ഏഴാം നൂറ്റാണ്ടിന്റെ രണ്ടാം പകുതിയിൽ ബൾഗർസ് ഭരണാധികാരിയായിരുന്ന അസ്പറുഹ്. 680-681ൽ ആദ്യ ബൾഗേറിയൻ സാമ്രാജ്യം സ്ഥാപിച്ചത് അസ്പറുഹായിരുന്നു.
വിവാഹം
രണ്ടു തവണ വിവാഹിതയായ മുസ്റ്റഫ്ചീവ ആദ്യം 1950ൽ ജോസ്സിഫ് ക്രാപ്‌ചേവിനെ വിവാഹം ചെയ്തു. ആ ബന്ധം 1956ൽ വേർപിരിഞ്ഞു. പിന്നീട്, 1961ൽ അറ്റനസ് സ്ലോവോവിനെ വിവാഹം ചെയ്‌തെങ്കിലും ആ ബന്ധവും 1967ൽ വിവാഹ മോചനത്തിൽ പിരിഞ്ഞു.
1997 മുതൽ 1998 വരെ വിദേശത്തുള്ള ബൾഗേറിയക്കാർക്ക് വേണ്ടിയുള്ള സ്റ്റേറ്റ് ഏജൻസിയുടെ മേധാവിയായിരുന്നു. കമ്മ്യൂണിസ്റ്റ് ബൾഗേറിയയുടെ രഹസ്യ പോലീസുമായി ഇവർ യോജിച്ച് പ്രവർത്തിച്ചിരുന്നതായി 2008ൽ വെളിപ്പെടുത്തലുണ്ടായിരുന്നു. However, she is also known for her defence of women's rights in Bulgaria.
അന്ത്യം
2009 ജൂൺ ഒമ്പതിന് 80ആം വയസ്സിൽ സോഫിയയിലെ സർക്കാർ ആശുപത്രിയിൽ വെച്ച് മരണപ്പെട്ടു.
അവലംബം
വർഗ്ഗം:എഴുത്തുകാർ വർഗ്ഗം:ചരിത്രകാരന്മാർ വർഗ്ഗം:ചരിത്രകാരന്മാർ രാജ്യം തിരിച്ച് വർഗ്ഗം:ബൾഗേറിയ വർഗ്ഗം:1929-ൽ ജനിച്ചവർ
നെല്ലുവായ ധന്വന്തരീക്ഷേത്രം
തൃശ്ശൂർ ജില്ലയിൽ കുന്നംകുളം താലൂക്കിൽ എരുമപ്പെട്ടി പഞ്ചായത്തിൽ നെല്ലുവായ ഗ്രാമത്തിലുള്ള പ്രസിദ്ധമായ ഒരു വൈഷ്ണവ ക്ഷേത്രമാണ് നെല്ലുവായ ശ്രീ ധന്വന്തരീക്ഷേത്രം. ഭാരതത്തിലെ അപൂർവ്വം ധന്വന്തരീ ക്ഷേത്രങ്ങളിലൊന്നാണിത്. മഹാവിഷ്ണുവിന്റെ അവതാരവും രോഗനിവാരണ ദൈവവുമായ ധന്വന്തരി കുടിയിരിക്കുന്ന ഇവിടെ വരുന്നവർക്ക് ആയുരാരോഗ്യസൗഖ്യങ്ങളുണ്ടാകുമെന്നാണ് വിശ്വാസം. ഗുരുവായൂർ ക്ഷേത്രവുമായി അഭേദ്യമായ ബന്ധമുള്ള ഒരു ക്ഷേത്രമാണിത്. ഈ ക്ഷേത്രവും ഗുരുവായൂർ ക്ഷേത്രവും പരസ്പരം അഭിമുഖമായി നിൽക്കുന്നു എന്നാണ് വിശ്വാസം. പടിഞ്ഞാറോട്ട് ദർശനമായി ശ്രീലകത്ത് വാഴുന്ന ധന്വന്തരിഭഗവാന് ഉപദേവകളായി ശിവൻ, ഗണപതി, അയ്യപ്പൻ, വരാഹമൂർത്തി, ചെറുതേവർ (മഹാവിഷ്ണു), സർപ്പദൈവങ്ങൾ എന്നിവരും കുടികൊള്ളുന്നു. ധനുമാസത്തിലെ സ്വർഗ്ഗവാതിൽ ഏകാദശിയാണ് ഈ ക്ഷേത്രത്തിലെ പ്രധാന ആട്ടവിശേഷം. കൂടാതെ, തുലാമാസത്തിലെ ധന്വന്തരി ജയന്തി, ചിങ്ങമാസത്തിലെ അഷ്ടമിരോഹിണി, കർക്കടകമാസത്തിലെ ഔഷധസേവാദിനം തുടങ്ങിയവയും വളരെ വിശേഷമായി ആചരിച്ചുവരുന്നു. കൊച്ചിൻ ദേവസ്വം ബോർഡിന്റെ കീഴിലാണ് ഈ ക്ഷേത്രം.
ഐതിഹ്യം
thumbnail|ധന്വന്തരിയെ ആയുർ‌വേദത്തിന്റെ ദൈവമായി കണക്കാക്കുന്നു
ഇന്ന് ക്ഷേത്രത്തിലുള്ള ധന്വന്തരി പ്രതിഷ്ഠ ദ്വാപരയുഗത്തിൽ ശ്രീകൃഷ്ണഭഗവാന്റെ മാതാപിതാക്കളായ വസുദേവരും ദേവകിയും പൂജിച്ചതാണെന്ന് വിശ്വസിച്ചുവരുന്നു. ഈ വിഗ്രഹം ക്ഷേത്രത്തിലെത്താൻ കാരണമായ ഒരു കഥയുണ്ട്. അതിങ്ങനെ:
ആയുർവേദത്തിന്റെ നാഥനായ ധന്വന്തരിയ്ക്ക് ഒരു ക്ഷേത്രം പണിയണമെന്ന് നെല്ലുവായ ദേശവാസികൾ തീരുമാനിച്ചു. അവിടെ പ്രതിഷ്ഠിയ്ക്കാൻ ഉചിതമായ ഒരു വിഗ്രഹത്തിനായി അടുത്തുള്ള മുരിങ്ങത്തേരി എന്ന സ്ഥലത്തെ ഒരു ചെറിയ കുന്നിൽ നിന്ന് ഒരു കൃഷ്ണശില കൊണ്ടുവന്ന് അതിൽ വിഗ്രഹം പണിയിച്ചു. തുടർന്ന് ക്ഷേത്രനിർമ്മാണം പൂർത്തിയാക്കി പ്രതിഷ്ഠയ്ക്കുള്ള ഒരുക്കങ്ങൾ നടന്നുവരുന്നതിനടിയിൽ എവിടെനിന്നോ രണ്ട് തേജോമയരായ ബാലന്മാർ മുമ്പിൽ വരികയും പ്രതിഷ്ഠിയ്ക്കാൻ നിർദ്ദേശിച്ച വിഗ്രഹത്തെക്കാൾ ദിവ്യമായ ഒരു വിഗ്രഹമുണ്ടെന്ന് പറയുകയും ചെയ്തു. തുടർന്ന് അവരോടൊപ്പം അടുത്തുള്ള പറമ്പിലേയ്ക്കുപോയ നാട്ടുകാർ വിഗ്രഹം കണ്ടെത്തുകയും ക്ഷേത്രത്തിൽ അത് പ്രതിഷ്ഠിയ്ക്കുകയും ചെയ്തു. ആദ്യം പ്രതിഷ്ഠിയ്ക്കാൻ നിർദ്ദേശിച്ച വിഗ്രഹം അടുത്തുള്ള പറമ്പിൽ പ്രത്യേകം ക്ഷേത്രം പണിത് പ്രതിഷ്ഠിച്ചു. പിൽക്കാലത്ത് അത് ക്ഷേത്രമതിലകത്തേയ്ക്ക് മാറ്റി. ഈ പ്രതിഷ്ഠയാണ് 'ചെറുതേവർ ' എന്ന് ഇന്നറിയപ്പെടുന്നത്. ചെറുതേവരെ മഹാവിഷ്ണുവായാണ് സങ്കല്പിയ്ക്കുന്നത്. വിഗ്രഹം കണ്ടെത്തിയ കുട്ടികൾ മഹാവൈദ്യന്മാരായ അശ്വിനീദേവകളാണെന്ന് വിശ്വസിച്ചുവരുന്നു.
പ്രസിദ്ധമായ ഗുരുവായൂർ ക്ഷേത്രവുമായി വളരെ അടുത്ത ബന്ധം നെല്ലുവായ ക്ഷേത്രത്തിനുണ്ട്. ഇരുക്ഷേത്രങ്ങളും തമ്മിൽ ഏകദേശം 20 കിലോമീറ്റർ ദൂരവ്യത്യാസം മാത്രമേയുള്ളൂ. ഇരുക്ഷേത്രങ്ങളിലെയും മൂർത്തികൾ വിഷ്ണുവിന്റെ അവതാരങ്ങളാണ്. ഇരുക്ഷേത്രങ്ങളിലെയും വിഗ്രഹങ്ങൾ വസുദേവരും ദേവകിയും പൂജിച്ചവയാണെന്ന് വിശ്വസിച്ചുപോരുന്നു. ഇരുക്ഷേത്രങ്ങളിലെയും മൂർത്തികൾ പരസ്പരാഭിമുഖമായാണ് പ്രതിഷ്ഠിയ്ക്കപ്പെട്ടിരിയ്ക്കുന്നത് (ഗുരുവായൂരപ്പൻ കിഴക്കോട്ടും നെല്ലുവായ് തേവർ പടിഞ്ഞാറോട്ടും ദർശനം). കൂടാതെ, വിവിധ രോഗങ്ങൾ മാറുന്നതിന് ഇരുക്ഷേത്രങ്ങളിലെയും ഭജനമിരിയ്ക്കലും വിശേഷമായി കണക്കാക്കപ്പെടുന്നു.
ചരിത്രം
ഭൂപരിഷ്കരണനിയമം വരുന്നതിനുമുമ്പ് വളരെയധികം ഭൂസ്വത്തുക്കളുണ്ടായിരുന്ന ക്ഷേത്രമാണ് നെല്ലുവായ ക്ഷേത്രം. അതിനുശേഷം ഏറെക്കാലം ജീർണ്ണാവസ്ഥയിൽ കഴിഞ്ഞു. 1971 ജനുവരി 10-ന് ഒരു നവീകരണക്കമ്മിറ്റി രൂപീകരിച്ചു. ക്ഷേത്രം ഊരാളന്മാരായ കുട്ടഞ്ചേരി മൂസ്സുമാർക്ക് ക്ഷേത്രഭരണം നടത്തുന്നതിൽ ബുദ്ധിമുട്ടുണ്ടായപ്പോൾ അവർ കൊച്ചിൻ ദേവസ്വം ബോർഡിൽ സഹായം തേടി. തുടർന്ന്, 1973-ൽ ദേവസ്വം ബോർഡിന്റെ മേൽനോട്ടത്തോടെയുള്ള ഒരു ട്രസ്റ്റ് ഭരണം ഏറ്റെടുത്തു. 1979-ൽ, ക്ഷേത്രഭരണം ദേവസ്വം ബോർഡ് നേരിട്ട് ഏറ്റെടുത്തു. ഇപ്പോൾ, മികച്ച രീതിയിലാണ് ക്ഷേത്രം മുന്നോട്ടുപോകുന്നത്.
ക്ഷേത്രപരിസരവും മതിലകവും
നെല്ലുവായ ഗ്രാമത്തിന്റെ ഒത്ത നടുക്ക് അതിവിശാലമായ നെൽപ്പാടങ്ങളാൽ ചുറ്റപ്പെട്ടാണ് ക്ഷേത്രം സ്ഥിതിചെയ്യുന്നത്. പടിഞ്ഞാറോട്ടാണ് ക്ഷേത്രദർശനം. ഗ്രാമീണത്തനിമ വിട്ടുമാറാതെ നിൽക്കുന്ന സ്ഥലമാണ് ക്ഷേത്രപരിസരം. ക്ഷേത്രത്തിന്റെ നേരെമുന്നിൽ വലിയൊരു അരയാൽമരമുണ്ട്. ഹൈന്ദവവിശ്വാസപ്രകാരം പുണ്യവൃക്ഷമായ അരയാലിന്റെ മുകളിൽ ബ്രഹ്മാവും നടുക്ക് വിഷ്ണുവും അടിയിൽ ശിവനും കുടികൊള്ളുന്നു. അതായത് അരയാൽ ത്രിമൂർത്തീസങ്കല്പമായി കണക്കാക്കപ്പെടുന്നു. ക്ഷേത്രത്തിന്റെ വടക്കുപടിഞ്ഞാറും തെക്കുപടിഞ്ഞാറും ഭാഗങ്ങളിലായി രണ്ട് ക്ഷേത്രക്കുളങ്ങളുണ്ട്. ഇവയിൽ ആദ്യത്തേതാണ് പ്രധാന കുളം. ശാന്തിക്കാരും ഭക്തരും ഈ കുളത്തിൽ കുളിച്ചാണ് ക്ഷേത്രത്തിലെത്തുന്നത്. കുളത്തോടു ചേർന്നാണ് ദേവസ്വം ഓഫീസും സ്റ്റേജും സ്ഥിതിചെയ്യുന്നത്. രണ്ടാമത്തേത് കൊക്കരണിക്കുളം എന്നാണറിയപ്പെടുന്നത്. പടിഞ്ഞാറേ നടയിൽ തന്നെ സാമാന്യം വലിയ ഒരു ഗോപുരവും പണിതിട്ടുണ്ട്. ഇത് പണിതിട്ട് അധികകാലമായിട്ടില്ല.
അകത്തേയ്ക്ക് കടന്നാൽ വലിയ നടപ്പുരയിലാണ് നമ്മൾ ചെന്നെത്തുക. ഇരുവശത്തും വഴിപാട് കൗണ്ടറുകൾ കാണാം. ക്ഷേത്രത്തിൽ കൊടിയേറി ഉത്സവമില്ലാത്തതിനാൽ കൊടിമരമില്ല. വടക്കുഭാഗത്ത് ദേവസ്വം ഓഫീസും ക്ഷേത്രം വക ആയുർവേദ ഡിസ്പെൻസറിയും കാണാം. കൊച്ചിൻ ദേവസ്വം ബോർഡിന്റെ കീഴിലുള്ള ഒരു 'ബി' ഗ്രേഡ് ദേവസ്വമാണ് നെല്ലുവായ ദേവസ്വം. ആയുർവേദത്തിന്റെ മൂർത്തിയായ ധന്വന്തരിമൂർത്തിയുടെ പ്രതിഷ്ഠയുള്ള ഈ ക്ഷേത്രത്തോടുചേർന്നുള്ള ആയുർവേദ ഡിസ്പെൻസറിയിൽ നിരവധി രോഗികൾ ചികിത്സയ്ക്ക് വരാറുണ്ട്. 2006 നവംബർ ഒന്നിനാണ് ഇവിടെ ആയുർവേദ ഡിസ്പെൻസറി തുടങ്ങിയത്. ആയുർവേദത്തിലെ എല്ലാരീതിയിലുള്ള ചികിത്സകളും ഇവിടെ നൽകാറുണ്ട്.
ക്ഷേത്രത്തിന്റെ കിഴക്കേ നടയിൽ ചെറിയൊരു ഗോപുരം പണിതിട്ടുണ്ട്. ഒരു നില മാത്രമുള്ള ഈ ഗോപുരവും താരതമ്യേന അടുത്തകാലത്തുമാത്രം പണിതതാണ്. തെക്കുകിഴക്കേമൂലയിൽ ഒരു കൊച്ചുശ്രീകോവിൽ പണിതിട്ടുണ്ട്. ഇവിടെയാണ് ചെറുതേവരുടെയും വരാഹമൂർത്തിയുടെയും പ്രതിഷ്ഠകൾ. ചെറുതേവർ, വിഷ്ണുസങ്കല്പത്തിലാണ് ആരാധിയ്ക്കപ്പെടുന്നത്. ഇവിടെയുള്ള വരാഹമൂർത്തിയുടെ വിഗ്രഹം അതിവിശേഷമാണ്. തേറ്റയിൽ ഭൂമീദേവിയെ ഉയർത്തിനിൽക്കുന്ന ചതുർബാഹുവായ ഭഗവാനാണ് ഇവിടെ വരാഹമൂർത്തി. അത്യപൂർവമായ ഈ പ്രതിഷ്ഠ, ഇവിടെയുള്ള പ്രധാന ആകർഷണങ്ങളിലൊന്നാണ്. തുടർന്ന് പ്രദക്ഷിണം വച്ചുവരുമ്പോൾ തെക്കുപടിഞ്ഞാറേമൂലയിൽ കിഴക്കോട്ട് ദർശനമായി മറ്റൊരു ചെറുശ്രീകോവിൽ കാണാം. അയ്യപ്പസ്വാമിയാണ് ഇവിടെ പ്രതിഷ്ഠ. ആദ്യകാലത്ത് നാലമ്പലത്തിനകത്തുണ്ടായിരുന്ന അയ്യപ്പനെ, 2016-ൽ നടത്തിയ ദേവപ്രശ്നത്തിനുശേഷമാണ് പുറത്തേയ്ക്ക് മാറ്റുന്നത്. രണ്ടടി ഉയരം വരുന്ന അയ്യപ്പന്റെ വിഗ്രഹം, കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു. ശബരിമലയിലെ രൂപവുമായി നല്ല രൂപസാദൃശ്യം ഇവിടെയുള്ള വിഗ്രഹത്തിനുമുണ്ട്. എള്ളുതിരി കത്തിയ്ക്കുന്നതാണ് അയ്യപ്പന്റെ പ്രധാന വഴിപാട്. ഇവിടെ വച്ചാണ് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതും.
എത്തിച്ചേരാനുള്ള വഴി
വർഗ്ഗം:കേരളത്തിലെ ധന്വന്തരിക്ഷേത്രങ്ങൾ വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ‎
അണ്ഡാശയ ഫോളിക്കിളിന്റെ തേക്ക
അണ്ഡാശയ ഫോളിക്കിളുകളുടെ ഒരു പാളിയാണ് തേക്കയിൽ അടങ്ങിയിരിക്കുന്നത്. ഫോളിക്കിളുകൾ ദ്വിതീയ ഫോളിക്കിളുകളായി മാറുമ്പോൾ അവ പ്രത്യക്ഷപ്പെടുന്നു.
തേക്കയെ രണ്ട് പാളികളായി തിരിച്ചിരിക്കുന്നു, തേക്ക ഇന്റർന, തേക്ക എക്സ്റ്റേർന.
ഫോളിക്കിളിന് ചുറ്റുമുള്ള ബന്ധിത കോശങ്ങൾ കൊണ്ട് നിർമ്മിച്ച അണ്ഡാശയത്തിലെ എൻഡോക്രൈൻ കോശങ്ങളുടെ ഒരു കൂട്ടമാണ് തേക്ക കോശങ്ങൾ. ഫോളികുലോജെനിസിസ് പ്രോത്സാഹിപ്പിക്കുന്നതും അണ്ഡോത്പാദന സമയത്ത് ഒരൊറ്റ ഫോളിക്കിളിന്റെ അംഗത്തെ ചേർക്കുകയും ഉൾപ്പെടെ നിരവധി വൈവിധ്യമാർന്ന പ്രവർത്തനങ്ങൾ അവയ്‌ക്കുണ്ട്. തേക്ക കോശങ്ങളും ഗ്രാനുലോസ കോശങ്ങളും ചേർന്ന് അണ്ഡാശയത്തിന്റെ സ്ട്രോമ എന്ന ഭാഗം ഉണ്ടാക്കുന്നു.
ആൻഡ്രോജൻ സമന്വയിപ്പിക്കുന്നതിനും, ഗ്രാനുലോസ സെല്ലുകൾക്കും ഓസൈറ്റുകൾക്കും ഇടയിൽ സിഗ്നൽ ട്രാൻസ്‌ഡക്ഷൻ നൽകുന്നതിനും വാസ്കുലർ സിസ്റ്റം സ്ഥാപിക്കുന്നതിനും പോഷകങ്ങൾ നൽകുന്നതിനും പാകമാകുമ്പോൾ ഫോളിക്കിളിന് ഘടനയും പിന്തുണയും നൽകുന്നതിനും തേക്ക സെല്ലുകൾ ഉത്തരവാദികളാണ്. ലഘുചിത്രം|മുൻവശത്തെ പിറ്റ്യൂട്ടറി കോംപ്ലക്സും ഹൈപ്പോഫൈസൽ പോർട്ടൽ സിസ്റ്റവും, അവിടെ FSH, LH എന്നിവ പുറത്തുവിടുന്നു.
മിൻക
പരമ്പരാഗതരീതിയിലുള്ള ഒരു ജാപ്പനീസ് ഭവനമാണ് മിൻക. (Minka (民家) കൃഷിക്കാർ, വ്യാപാരികൾ, കലാകാരന്മാർ (സമുറായ് കുലത്തിൽ പെടാത്തവർ )‌ എന്നിവരാണ് മിൻക ഭവനങ്ങളിൽ താമസ്സിച്ചിരുന്നത്. പൂർണമായും പരിസ്ഥിതി സൗഹാർദ നിർമ്മാണസാമഗ്രികളാണ് ഇവയിൽ ഉപയോഗിച്ചിരിക്കുന്നത്.
ഭാഗങ്ങൾ
പ്രധാനമായും രണ്ടുഭാഗങ്ങളാണ് മിൻക വീടുകൾക്കുള്ളത്. യൂകയും(yuka), നിവയും(niwa). ഇവയിൽ വലിപ്പത്തിൽ വലുത് യൂകയാണ്. പ്രധാനമായും അടുക്കളയുടെ ധർമ്മമാണ് നിവ നിറവേറ്റിയിരുന്നത്. നിദ്ര, ഭോജനം, സൂക്ഷിപ്പുശാല തുടങ്ങിയ ആവശ്യങ്ങൾക്കായി യൂകയും ഇവർ പ്രയോജനപ്പെടുത്തിയിരുന്നു.
നിർമ്മാണം
നിർമിതിയുടെ ചട്ടക്കൂടൊരുക്കാൻ തടിയാണ് പ്രയോജനപ്പെടുത്തിയിരുന്നത്. പുറം ഭിത്തി നിർമ്മിക്കാൻ മുള, കളിമണ്ണ് എന്നിവയും ഉപയോഗിച്ചു. സാധാരണയായി പുല്ല്, വൈക്കോൽ തുടങ്ങിയവകൊണ്ട് മേഞ്ഞ വീടുകളാണ് മിൻകകൾ. ചിലപ്പോഴൊക്കെ മേൽക്കൂരമേയാൻ ഓടുകളും ഇവർ ഉപയോഗിച്ചിരുന്നു. ഷോജി(shoji) എന്നറിയപ്പെടുന്ന കടലാസും വീടിന്റെ ചിലഭാഗങ്ങൾക്കായി ഉപയോഗിച്ചിരുന്നു.
വർഗ്ഗം:വീട് വർഗ്ഗം:ജപ്പാൻ
ബാംബ മുള്ളെർ
അവസാനത്തെ സിക്ക് രാജാവ് ദലീപ് സിങിന്റെ പത്നിയായിരുന്നു മഹാറാണി ബാംബ മുള്ളെർ. ഒരു ജർമ്മൻ ബാങ്കറുടെ വിവാഹേതര ബന്ധത്തിൽ ജനിച്ച പെൺകുട്ടി മഹാറാണി പദവിയിലെത്തിയത് ഒരു ആധുനിക സിൻഡ്രല്ലക്കഥയായി വിശേഷിപ്പിക്കപ്പെട്ടിട്ടുണ്ട്.